"NEMAM VIŠE NAJBOLJU DRUGARICU"\nOvo mesto je "crna tačka" /* Foto B. Grujić\nOna je sa prijateljicom Željkom J. (16) i još trojicom mladića bila u automobilu marke "bmv", koji je sleteo sa kolovoza i prevrnuo se nekoliko puta. Najstariji, koji ima 19 godina i koji nije bio za volanom automobila, u kritičnom je stanju i prevezen je u beogradski Urgentni centar.\nPrema zvaničnom policijskom izveštaju, do nesreće je došlo zbog prebrze vožnje, a dvoje mladića i devojka, koji su lakše povređeni, posle ukazane pomoći pušteni su na kućno lečenje.\n- Nemam više najbolju drugaricu, mladići su iz Melenaca došli kod mene na kafu, sedeli smo, pričali, tu je bila i Leijla, a onda je jedan od njih predložio da se provozamo do Kumana, gde mu živi devojka - priča Željka, koju smo zatekli u porodičnoj kući u Bašaidu.\n- U trenutku nesreće, sedela sam u sredini na zadnjem sedištu, sa moje desne strane sedela je Leijla, a onda se u krivini automobil prevrnuo. Sledeće čega se sećam bilo je da je mladić pored mene u panici zvao oca, koji je obavestio policiju i svi smo kolima Hitne pomoći prevezeni u Zrenjanin.\nU kući u kojoj je sa majkom Timeom i očuhom Goranom živela Leijla, tuga i neverica. Nesrećna žena nije bila u stanju da bilo šta kaže. Ostala je bez ćerke iz prvog braka, a sa Goranom ima još troje dece.\nLeijlin očuh Goran Bađok / Foto B. Grujić\n- Ne znamo detalje nesreće. Leijla je u papučama i duksu sela u automobil, krenula je sa drugarima da se provoza i eto - kroz suze govori Goran.\nU Melencima, odakle su mladići, puno oprečnih priča, ali uglavnom sve navode na činjenicu da je vozač "bmv" konzumirao alkohol i da je jurio brzinom od skoro 200 na sat.\n- Nisam video, ali čujem da od kola, koja su navodno pozajmili, nije ostalo ništa. Pravo je čudo kako su ostali preživeli - kaže mladić iz Melenaca.\nNakon užasne nesreće, po Melencima kruži priča da je majka jednog od momaka, koji su bili u "bmv", na vest o nesreći, dobila blaži oblik šloga i da joj je oduzeta jedna strana tela.\nKOLOVOZ ravan kao tepsija, sa tri izuzetno oštre krivine, mnogi u Melencima, Kumanu i obližnjim mestima, nazivaju put smrti, jer za poslednjih nekoliko godina, sigurno deset osoba nastradalo u saobraćajnim nesrećama, baš na ovom delu između dva sela.\nsaobraćajna nesreća Melenci Novi Bečej Leijla D. poginula tinejdžerka


Izvršena primopredaja donacije Austrije za smještaj migranata\nFederalni operativni štab za pitanje migracija učestvuje u radu državnog Operativnog štaba za pitanje migracija u BiH, i provodi hitne mjere za suzbijanje nezakonitih migracija u okviru kojih je danas u Vladi Federacije BiH izvršena primopredaja šatora koje je donirala Austrija.\nŠef Štaba Izudin Livadić danas je na pres-konferenciji izvijestio da je od 1. januara do 2. jula, prema podacima Službe za poslove sa strancima, prijavljeno 7.128 nezakonitih migranata.\n- Namjeru za podnošenje zahtjeva za azil iskazale su 6.354 osobe, dok su 683 podnijele zahtjev za azil. Ovi podaci pokazuju da migranti ne žele ostati u Bosni i Hercegovini - rekao je Livadić, dodajući da je na osnovu readmisije od Hrvatske primljeno 317 osoba, a 575 osoba predato drugim državama.\nFederalna vlada je dala saglasnost da ustupi dvije lokacije, kasarnu Ušivak u Hadžićima i objekte Agrokomerca u Velikoj Kladuši, kako bi bio riješen problem smještajnih kapaciteta migranata.\n- Austrija je odlučila donirati BiH 56 šatora koji imaju kapacitet smještaja za 280 osoba. Šatori su potpuno opremljeni, te se nadamo da možemo pomoći BiH u rješavanju migrantske situacije - rekao je Johann Bezdeka koji rukovodi Sektorom za civilnu zaštitu, upravljanje krizama i zaštitu od katastrofa pri Saveznom ministarstvu unutrašnjih poslova Austrije.\nDirektor Federalne uprave civilne zaštite Fahrudin Solak zahvalio je Bezdeki, govoreći da će šatori u skladu s potrebama biti postavljeni na svim lokacijama.\n- Pripadnici FUCZ su trenutno u Bihaću, gdje ministar sigurnosti BiH Dragan Mektić s predstavnicima Vlade Unsko-sanskog kantona razgovara o rješavanju pravnih pitanja. Od jutros od pet sati smo na terenu i uključeni u sve aktivnosti -\npotvrdio je Solak.\nDoprinos Vlade FBiH u ovim aktivnostim ogleda se u, kako kaže Solak, odluci da iz tekuće rezerve dodijeli 29.800 KM za plaćanje PDV-a i špediterskih usluga za uvoz donirane opreme iz Austrije. Također, odobreno je da se postavi kamp u Velikoj Kladuši u objektima Agrokomerca.\nDok traju potrebe za angažovanjem u organizovanju i uspostavi kampa u kasarni Ušivak u Hadžićima Federalnoj upravi civilne zaštite odobreno je da angažuje potreban broj pripadnika i osigura stručnu i tehničku pomoć za smještaj i zbrinjavanje migranata.\nUime Ministarstva sigurnosti BiH zahvalu za donaciju uputila je pomoćnica ministra Murveta Džaferović navodeći da je to jedna u nizu pomoći koju od 2015. godine Austrija pruža BiH u oblasti migracija i azila.\n- U roku od 24 sata Austrija je odlučila da donira veoma kvalitetne šatore u kojima možemo smjestiti 280 osoba - kazala je Džaferović.\nVlada FBiH je na današnjoj sjednici zadužila Federalno ministarstvo zdravstva da precizira nosioce plaćanja troškova liječenja primarne i specijalističko - konsultativne i bolničke zdravstvene zaštite migranata te lijekova.\nFederalnoj direkciji robnih rezervi odobreno je da stavi na raspolaganje kapacitete za potrebe funkcioniranja kampova, koji će biti postavljeni na području Sarajevskog i Unsko-sanskog kantona.


Stručno osposobljavanje za buregdžiju - Otvoreni Univerzitet "Nikolija Đina Stanojević"\nStručno osposobljavanje za buregdžiju\nOsposobljavanje za buregdžiju podrazumeva:\n– Buregdžija priprema kore za spravljanje bureka. Mesi testo, razvlači ga i oblikuje kore pokazujući pri tome neverovatnu spretnost. Svaki buregdžija na sebi svojstven način priprema sastojke za filovanje kora. Optimalna temperatura i vreme pečenja takođe spadaju u tajne ovog zanata. Buregdžija posao može obavljati u samostalnoj radnji za izradu bureka ili pri nekoj pekari. Nosi radnu uniformu, stara se o higijeni prostora i opreme koju koristi.\nVrši u pekarama sa kojima Univerzitet sarađuje, a na praksu će polaznik biti upućen u roku od 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima buregdžije.\nTehnologija zanimanja za buregdžiju\nPo uspešno položenim ispitima, polaznik dobija diplomu i sertifikat stručne osposobljenosti za buregdžiju sa kojom može raditi na poslovima buregdžije.\nZa polaznike koji su radili ili rade na poslovima buregdžije – provera stručne osposobljenosti\nUniverzitet organizuje proveru stručne osposobljenosti za polaznike koji su radili ili rade na poslovima buregdžije, a nemaju diplomu i sertifikate da su osposobljeni za obavljanje delatnosti.\nZa te polaznike firma treba da izda potvrdu da su radili na poslovima buregdžije najmanje 3 meseca (ili od kada su u radnom odnosu na tim poslovima) i mogu izaći samo na polaganje.\nPo uspešno položenim ispitima, polaznik dobija diplomu i sertifikat stručne osposobljenosti za buregdžiju sa kojom može raditi u restoranu na poslovima buregdžije.


ZAJEDNO UČIMO BOLJE | Novi Sad\nPočetna stranica › ZAJEDNO UČIMO BOLJE\nDrugi po redu stručni skup „Zajedno učimo bolje“ namenjen prosvetnim radnicima u cilju unapređenja kompetencija u oblasti planiranja i realizacije nastave, održava se u Novom Sadu, u organizaciji osnovnih škola „Jovan Popović“ iz Novog Sada i „Sveti Sava“ iz Кikinde.\nPrisutne učesnike na otvaranju konferencije pozdravila je novoizabrana članica Gradskog veća za obrazovanje Dina Vučinić i tom prilikom istakla da Grad prepoznaje značaj skupova na kojima prosvetari imaju priliku da se sretnu i razmene svoja znanja i iskustva. Ona je ukazala na to da je poslednjih osam godina unapređenje obrazovanja jedan od glavnih ciljeva u upravljanju Novim Sadom, što se, između ostalog, ogleda i u ulaganju u najsavremeniju nastavnu opremu.\n- Gradonačelnik Vučević, ja kao član Gradskog veća za obrazovanje, ali i svi u Gradskom veću uvereni smo da novosadski učenici, kao i učenici svih škola u Srbiji moraju biti osposobljeni da koriste savremene komunikacione i obrazovne tehnologije. Brži prenos i usvajanje novih znanja i veština doprinose uspešnijem životu naše dece- izjavila je Dina Vučinić.\nКonferencija „Zajedno učimo bolje“ akreditovana je od strane Zavoda za unapređivanje obrazovanja i vaspitanja.\nNovi Sad, 26. septembar 2020. godine


Izmirski međunarodni kongres - IZCEAS '18\nNovi trendovi u ekonomiji i administrativnim naukama\nIzmirski međunarodni kongres o ekonomskim i administrativnim naukama (IZCEAS '18) održat će se od 5. do 8. decembra 2018. godine u Izmiru, TURSKA.\nFrancuski ministar trgovine\nTrgovinski rat mogao početi za nekoliko dana\nEvropska unija će odgovoriti čvrsto i proporcionalno\nVisoke carine koje su Sjedinjene Američke Države uvele na željezo i aluminij naišle su na snažne osude širom svijeta, javlja BBC. Osim Evropske unije, Kanade i Meksika, Trumpov potez su kritikovali i vodeći republikanci u Kongresu.\nNakon odluke SAD-a o povlačenju iz međunarodnog sporazuma\nNa svjetskim su tržištima cijene nafte i prošle sedmice su porasle, dosegnuvši nove najviše razine od novembra 2014. godine, jer je Washington najavio ponovno uvođenje sankcija Iranu.\nEvropske kompanije ne smiju plaćati cijenu američkih odluka\nFrancuska je ocijenila neprihvatljivom odluku Sjedinjenih Američkih Država da nametne sankcije kompanijama koje trguju s Iranom.\nPomoć privrednicima dvije zemlje\nPrema podacima Centralne banka BiH, strane investicije iz Francuske, zaključno s decembrom 2016. godine iznosile su 21,4 miliona KM ili 11 miliona eura, što predstavlja učešće od 0,2% u ukupnom stanju DSU. Tokom 2017. nije bilo registriranih investicija iz ove zemlje.


Mala škola šminkanja: Naučite da istaknete prirodnu lepotu | Injournal - Lifestyle magazin\nMala škola šminkanja: Naučite da istaknete prirodnu lepotu\nSan svake žene je da ovlada osnovnim tehnikama make-upa i da nauči da se šminka za svaku priliku tako što će istaći svoju prirodnu lepotu i izabrati proizvode koji odgovaraju njenom licu. Sada je to i moguće uz make-up radionice Tamare Ćosić u okviru Male škole šminkanja. Reč je o dinamičnim kratkim kursevima i predavanjima, na kojima se uz zabavu i praktične trikove, demonstrirane na licu mesta, polaznici uče kako da samostalno našminkaju svoje lice.\nUkoliko želite da savladate male tajne make-up zanata imate priliku da već ovog meseca posetite uvodno predavanje ili kurs Male škole šminkanja.\nMake-up predavanje održava se 8. oktobra od 18 do 20h i podrazumeva teorijski deo uz preporuku proizvoda i live demonstraciju svih koraka šminkanja za dan i veče na modelu. Imaćete priliku i da postavite sva pitanja koja vas interesuju i da na njih dobijete odgovore kroz praktičnu prezentaciju.\nAko želite nešto korisnije znanje, pravi izbor za vas je osnovni make-up kurs koji se održava 11. i 25. oktobra. Kurs podrazumeva demonstraciju svih tehnika i make-up trikova za dan i noć, uz preporuku idealnih proizvoda.\nPolaznici uz asistenciju edukatora i sav materijal obezbedjen od strane škole, na svom licu uvežbavaju korake za njihove crte lica.\nInformacije i rezervacije se vrše putem telefona: 064/167-61-61\nFoto: Facebook/Mala škola šminkanja\nOznake Kurs, Make-up, Mala škola šminkanja, Predavanje, Tamara Ćosić


Kofi Annan u misiji na Srednjem istoku\nGeneralni sekretar UN Kofi Annan je izjavio , nakon današnjih razgovora u Damasku, da će Sirija pojačati mjere sigurnosti na svojim granicama, da bi spriječila protok oružja do libanske gerilske grupe Hezbollah.\nGospodin Annan je rekao da mu je sirijski lider Bashar al Assad obećao da će preduzeti sve nužne mjere da dodje do primjene rezolucije UN kojom je okončan sukob izmedju Izraela i Hezbollaha. Tom se rezolucijom, naime, od zemalja članica traži da spriječe snabdijevanje Hezbollaha iranskim oružjem.\nNakon jučerašnjih razgovora sa generalnim sekretarom UN, sirijski ministar vanjskih poslova Walid Mualem, pozvao je na izraelsko povlačenje iz južnog Libana i ukidanje njegove zračne i pomorske blokade te zemlje.\nIzrael je u više navrata saopštio da neće ukinuti blokadu dok rezolucija UN o prekidu vatre ne bude u potpunosti primijenjena, uključujući i oslobadjanje dvojice izraelskih vojnika koje je Hezbollah oteo u julu mjesecu.


Niš: Inflacija medija, informisanje sve lošije - Društvo - Dnevni list Danas\nPočetna » Društvo » Niš: Inflacija medija, informisanje sve lošije\n0Piše: Beta 22. novembra 2019. 17.39\nJovanović smatra da je, u odnosu na druge manje gradove i mesta u Srbiji, Niš „još i srećan“ što ima nekoliko nezavisnih medija koji opstaju uprkos svim pritiscima i što još ima deo novinarske zajednice koji je posvećen nezavisnom novinarstvu.\n„U drugim sredinama gde nema Južnih vesti, Bete ili novinara lista Danas, strah je daleko veći i ljudi su uplašeni da bilo šta kažu ili urade. Postoji široko neznanje ljudi šta se dešava u tim mestima“, rekao je on agenciji Beta.\nJovanivić je rekao da je „zastrašujuće“ poređenje toga gde ide državni novac namenjen informisanju građana i toga kako izveštavaju mediji koji su bliski režimu. „Mi kao građani finansiramo medije da nas lažu“, dodao je on.\n„Ukoliko se spustimo na nivo lokalnih i regionalnih medija, osim na Južnim vestima ništa relevantno ne mogu da saznam ni na jednom drugom mediju u Nišu. Televizija Belami nešto otvorenije izveštava kada ne dobije sredstva grada, svi ostali mediji su propaganda mašinerija kojoj mislim da više niko ne veruje“, izjavio je Jovanović.\n„Trebalo bi ispitati koji su to mediji, ko sve od njih dobija sredstva na konkursima lokalnih samouprava za projektno sufinansiranje. Ne bih se iznenadio da pronađemo da postoje potpuno fantomski mediji kroz koje odlazi državni novac namenjen javnom informisanju“, naglasio je Jovanović.\nDopisnica lista „Danas“ Zorica Miladinović ocenila je da je do „inflacije“ medija je došlo zbog loše situacije u medijskoj oblasti, loše ekonomske situacije i konkursnog sufinasiranja koje prosto tera novinare da osnivaju medije i apliciraju na konkurse.\n„Mediji se gomilaju, a da pri tom nemamo napredak u oblasti informisanja“, rekla je ona agenciji Beta.\n„Mislim da konkursno finansiranje nije dobar način za opstanak medija i smatram da moramo da ustanovimo regionalne javne servise koji bi iole držali do profesionalnih standarda. Mi regionalne javne servise do sada nismo imali. Bila su to javna preduzeća kojima je gazdovala trenutna garnitura na vlasti“, rekla je Miladinović.\n„Da bi promenili stanje u medijima moramo da menjamo ponovo i medijsku strategiju i zakone. Nemamo ni samostalna i nezavisna regulatorna tela. Sankcionisanje kršenja profesionalnih pravila mora da bude oštrije, neke „opomenice“ ne pomažu“, izjavila je Miladinović.\n„Ma koliko mi pričali da u ovoj zemlji cveta 1.000 cvetova, prosečna plata od 500 evra koja se ovih dana najavljuje do kraja godine, za većinu novinara u Srbiji je „misaona imenica“, naročito za novinare u lokalnim medijima“, kazala je.\nPrema njenim rečima u novinarstvu definitivno postoji prekarijat, novinari su zbog malih plata primorani da „tezgare“ u brojnim projektima i da se opredeljuju da li će da kupe hleb i budu poslušni ili će da budu ljudi od integriteta i da ostanu bez hleba.\n„Jedan broj studenata nastavlja da se bavi naukom na master i doktorskim studijama, a jedan broj naših studenata posao pronalazi van Niša, u svom rodnom mestu. Pošto je tržište tradicionalnih medija poput radija i televizije u Nišu limitirano, studenti posao pronalaze na onlajn portalima koji već postoje ili osnivaju svoje portale“, rekao je Aleksić agenciji Beta.\ninformisanje, Niš, Novinari\nNiška policija utvrđuje okolnosti napada na dečake koji su igrali košarku


DS neće glasati da Vučević bude gradonačelnik | Autonomija\nDS neće glasati da Vučević bude gradonačelnik\nZato što su “Vučević i SNS pokazali da ne znaju i ne žele da odgovorno i uspešno upravljaju Novim Sadom\nGradski odbor Demokratske stranke (DS) na sutrašnjoj sednici Skupštine grada Novog Sada glasaće protiv ponovnog izbora Miloša Vučevića za gradonačelnika, saopšteno je danas.\nDS će glasati i protiv izbora Gradskog veća zato što su “Vučević i Srpska napredna stranka (SNS) u prethodne četiri godine pokazali da “ne znaju i ne žele da odgovorno i uspešno upravljaju Novim Sadom”.\nU saopštenju DS se dodaje da odbornici te stranke u Skupštini grada neće glasati ni za imenovanje direktora u javnim preduzećima, institucijama i ustanovama, “koja će uslediti po dogovoru o podeli plena između SNS i njenih novih i starih koalicionih partnera”.\n“DS će ostati opozicija SNS bez obzira na to što je Liga socijaldemokrata Vojvodine (LSV), koja je dugo godina bila partner upravo DS-a, odlučila da promeni stranu i pridruži se onima protiv čije se politike i nečasnih dela dosledno borila punih 26 godina”, piše u saopštenju DS.\nKako se navodi, DS se zahvaljuje LSV na dosadašnjoj saradnji, ali odluka LSV da stupi u savez sa SNS može da se razume kao čin “svesnog samožrtvovanja kojim je u potpunosti razotkrivena prava priroda režima Aleksandra Vučića”.\n“Sad je svima u ovoj zemlji jasno da u srpskoj politici nema nečasnijih ljudi od srpskih naprednjaka, koji se stalno kunu u svoje poštenje i patriotizam a sad će otvoreno sarađivati s onima protiv kojih godinama vode kampanju mržnje, nazivajući ih izdajnicima, separatistima i kriminalcima”, dodaje DS.\nDS upozorava da su samo pre desetak dana Vučićeve pristalice po Novom Sadu nosile transparente na kojim su (predsednika LSV) Nenada Čanka proglasili za lopova, a sada s tim istim Čankom prave koaliciju koja će upravljati Novim Sadom u naredne četiri godine.\n“U Novom Sadu nema nijednog punoletnog građanina koji je glasao za gradsku vlast koja će sutra biti formirana i DS će tu istinu reći i u Skupštini grada”, dodaje se u saopštenju.\nGradski odbor LSV u Novom Sadu doneo je odluku da prihvati poziv za učešće u gradskoj vlasti, koju će tako činiti LSV, SNS i Socijalistička pratija Srbije.


Milena Radojičić: Što bolji plasman\nPredstavnica Crne Gore na zimskim Olimpijskim igrama mladih u Inzbruku, Milena Radojičić, izjavila je da će se truditi da se što bolje plasira i da na najbolji način reprezentuje svoju državu. Alpska skijašica jedini je predstavnik Crne Gore u Inzbruku, a nadmetaće se u slalomu i veleslalomu. Radojičić je kazala…\nOtvorene I Zimske olimpijske igre mladih „Insbruk 2012”\nSpektakularnom ceremonijom otvaranja, kojoj je prethodio defile 1059 sportista iz 70 država svijeta, uz prisustvo velikog broja visokih zvaničnika, danas su u svečano otvorene Prve Zimske Olimpijske igre mladih, koje se održavaju u austrijskom sportsko-turističkom centru Inzbruku. Nastup popularnih muzičara i folklornih ansambala koji su u tradicionalnim nošnjama prikazali dio…\nPoznati austrijski zimski sportski centar Inzbruk će, od 13. do 22. januara biti domaćin prvih zimskih Olimpijskih igara mladih, na kojima će Crnu Goru predstavljati skijašica Milena Radojičić, koja će se takmičiti u alpskim disciplinama, slalomu i veleslalomu. U crnogorskoj delegaciji su još trener Marina Kosić i sportski direktor COK-a…\nSrđan Mrvaljević najbolji sportista Crne Gore u 2011. godini\nNa tradicionalnoj svečanosti održanoj u vili Gorica, uz prisustvo velikog broja zvanica, Crnogorski olimpijski komitet je proglasio džudistu Srđana Mrvaljevića za najboljeg sportistu Crne Gore u 2011. godini. Mrvaljević je priznanje zaslužio osvajanjem srebrne medalje na Svjetskom prvenstvu u Parizu, a ove godine bio je pobjednik i Svjetskih kupova u…\nSrđan Mrvaljević izabran za najboljeg sportistu Crne Gore u 2011. godini\nPo prvi put ove godine, shodno novom Zakonu o sportu, Crnogorski olimpijski komitet je proglasio najboljeg sportistu Crne Gore za 2011.godinu. Imajući u vidu značaj ovog priznanja, Izvršni odbor COK-a je formirao žiri koji je odlučio o ovoj laskavoj tituli. U žiriju su se, pored predstavnika COK-a, našli vrhunski sportisti…


Upravljanje sistemima BMW-a i3 pomoću Galaxy Gear sata - SandzakHaber.Net , Sandžačke Internet Novine !\nNaslovna Tehnologija Android Upravljanje sistemima BMW-a i3 pomoću Galaxy Gear sata\nUpravljanje sistemima BMW-a i3 pomoću Galaxy Gear sata\nOd HaberNews - 13. Januara 2014. 0 90 Podeli na Fejsbuku\ntweet BMW i Samsung predstavili su na Međunarodnom sajmu potrošačke elektronike (CES) u Las Vegasu Galaxy Gear aplikaciju za upravljanje sistemima i funkcijama na električnom automobilu BMW i3.\nSamsungov pametni sat, Galaxy Gear, prikazan je sa aplikacijom iRemote pomoću koje je moguće upravljati nekim funkcijama na elektromobilu BMW i3.\nIzmeđu ostalog, pametnim Samsungovim satom moguće je regulisati temperaturu unutrašnjosti vozila, a aplikacija pored toga omogućava razmenu informacija između sata i vozila, kao što su provera i napunjenost baterija i domet vozila.\nPored toga, moguće je proveriti da li su prozori i vrata zatvoreni, kakav je status staklenog krova automobila, kada je potrebno da se vozilo odveze na servis, kao i da li rade svi sistemi na vozilu.\nSve ovo moguće je zahvaljujući tome što je BMW i3 prvi potpuno umreženi električni automobil na svetu koji poseduje integrisanu SIM karticu, čime je vozačima omogućeno da pristupe vozilu sa bilo kog mesta u bilo kom trenutku.\ntweet Prethodni tekstEvo kako će izgledati novih 10 evraSledeći tekstDS: Ovo su pet tajni Vlade Srbije HaberNews\tPOVEZANE OBJAVEVIŠE OD AUTORA


RAK BI SE MOGAO LEČITI I NANOČESTICAMA: Otkriven način uništavanja zloćudnih ćelija bez hemoterapije\nNanočestica Nano-pPAAM ulazi u ćelije raka pomoću aminokiseline L-fenilalanin, koja im omogućuje da stvaraju prekomernu količinu slobodnih radikala, što uništava i do 80 posto ćelija raka.\nNaučnici sa Tehnološkog univerziteta Nanyang u Singapuru otkrili su posebne nanočestice koje se, navođene aminokiselinom L-fenilalanin, ponašaju poput "trojanskog koja" i ubijaju ćelije raka bez potrebe za hemoterapijom. L-fenilalanin inače podstiče ćelije raka na rast, a kako one nastoje apsorbirati aminokiseline, tako u sebe uvlače i nanočestice koje ih uništavaju, odnosno izazivaju ih na samouništenje.\nNanočestica naziva Nano-pPAAM razmera je 30 nanometara, a u istraživanju se navodi da poseduje "izvrsna antikancerogena svojstva i sposobnost selektovanja ćelija raka."\nTa nanočestica, objašnjavaju naučnici, izaziva prekomernu proizvodnju slobodnih radikala koji uništavaju ćelije raka. Taj bi proces trebalo da bude bezopasan za zdrave ćelije u telu, jer one ne upijaju ove nanočestice.\nNaučnici su laboratorijskim eksperimentima utvrdili da ove nanočestice ubijaju oko 80 posto ćelija karcinoma dojke, kože i želuca, što je uporedivo s nekim lekovima protiv raka. Smanjile su i rast tumora za 60 posto kod miševa sa ćelijama raka dojke.\nPročitajte još: Znakovi koji ukazuju na nedostatak magnezijuma u organizmu\nNanomaterijal kao lek\n- Suprotno uobičajenim pristupima, naš pristup temeljio se na upotrebi nanomaterijala kao leka, umesto kao nosača leka. Nano-pPAAM ima selektivna i uništavajuća svojstva po ćelije raka i nije ih potrebno aktivirati nikakvim spoljnim podsticajima. Aminokiselina L-fenilalanin deluje kao ‘"rojanski konj", ogrtač koji zamaskira nanočesticu - izjavio je jedan od autora istraživanja, Dalton Tay.\nnanočestice u lečenju raka\nuništavanje zloćudnih čestica bez hemoterapije


Autovesti, Nemar odnosi živote pešaka\nVaša lokacija: ... » Vesti » Aktuelno » Nemar odnosi živote pešaka\nPešaci sve više ginu u saobraćaju zbog sopstvene nebrige. Veliki broj ulica bez trotoara i adekvatnog osvetljenja\nJagodina, Obrenovac, Novi Pazar, Sopot, Ljig, Novi Sad, Kraljevo i Kragujevac samo su neke od crnih tačaka za pešake u Srbiji. To su mesta u kojima ih je, prema podacima Agencije za bezbednost saobraćaja, prošle godine najviše stradalo.\nStručnjaci upozoravaju da sve više pešaka gubi život na ulicama, a pored toga što sami snose deo odgovornosti, dele je i sa neodgovornim vozačima i lokalnim samoupravama koje ne vode dovoljno računa o bezbednosti saobraćajnica.\nSamo u prvih osam meseci ove godine u saobraćajnim nesrećama je poginulo čak 89 pešaka. Statistika kaže da su oni ugroženiji čak i od motociklista. Damir Okanović, iz Komiteta za bezbednost saobraćaja, upozorava da je situacija alarmantna.\n- Ove godine imamo drastičan rast nastradalih pešaka - kaže Okanović. - Krivicu za to snose i oni sami i vozači, ali i lokalne samouprave. Brojne su ulice u Srbije koje nemaju trotoare ili nisu osvetljene i opštinske vlasti bi morale da se potrude da to isprave.\nNajugroženije su osobe starije od 65 godina, koje čine više od 40 odsto poginulih. Najčešća greška koju pešaci prave je prelazak kolovoza van obeleženih prelaza ili na delovima gde ih vozači ne očekuju. S druge strane, vozači najčešće izazivaju nesreće sa smrtnim ishodom onda kada se ne obaziru na pešačke prelaze.\nJedna od najčećih situacija u kojima pešaci ginu je prelazak kolovoza sa više traka u jednom smeru. Neretko se dešava da se automobil koji je najbliži trotoaru stane na pešačkom prelazu, ali se vozilo u susednoj traci ne zaustavi i udari pešaka. Opasan je i prelazak ulice iza autobusa, odmah po izlasku iz javnog prevoza, kao i izlazak na kolovoz između parkiranih automobila.\nDirektor Agencije za bezbednost saobraćaja Stojadin Jovanović kaže da je deo problema to što je na pešake teško uticati i naterati ih da promene ponašanje i pridržavaju se pravila.\n- Zakon se koncentrisao na vozače, za koje su povećane kazne, dodeljuju im se kazneni poeni, dok je jedina mera prema pešacima kazna koja je malo povećana - objašnjava Jovanović. - Pored toga, vozači polažu ispit da bi dobili dozvolu, a za pešake nema škole. Zato treba raditi na edukaciji pešaka, ali, naravno, i na kontroli vozača. Novi zakon predviđa i obaveznu izgradnju trotoara na saobraćajnicama u naseljenim mestima, ali za to je potrebno dosta novca i vremena. Očekujemo da će i ta mera uticati na veću bezbednost pešaka.\nAgencija za bezbednost saobraćaja nekoliko puta je pozivala lokalne samouprave da formiraju tela za bezbednost saobraćaja i izrade trotoare, uličnu rasvetu, zaštitne ograde i prošire bankine. Neophodno je i više uređenih parkinga zbog smanjivanja broja nepropisno parkiranih automobila.\nPravila važe za sve\nPešaci su kao i vozači dužni da se pridržavaju saobraćajnih propisa i pravila, kaže Okanović: - Često se čuje da su vozači dužni da predvide mogućnost da će se pešaci ponašati nepropisno, ali to je, sa stanovišta struke, apsolutno pogrešno. On mora da vozi u skladu sa pravilima i ima pravo da isto očekuje od pešaka. Naravno, vozač je dužan da se prilagodi ako vidi da se pešak ne ponaša propisno, ali ne može to da predvidi.


Ksenakis: Po svemu sudeći u Vašingtonu preovlađuje naklonost ka nezavisnosti Kosova\nUoči posete Vašingtonu predsednika Vlade Srbije Vojislava Koštunice i najavljene posete predsednika Srbije Borisa Tadića, kolega Branko Mikašinović je upitao političkog analitičara časopisa “The National Interest” Nikolasa Ksenakisa, šta bi srpsko rukovodstvo moglo da čuje u Vašingtonu o utvrđivanju statusa Kosova.\nKsenakis: U vezi sa kosovskim pitanjem i predstojećom posetom premijera Srbije Vašingtonu, treba imati na umu dve stvari: prvo, po svemu sudeći u Vašingtonu preovlađuje naklonost ka nezavisnosti Kosova. Tako, na primer, prema rezoluciji 24, koja je dobila dvostranačku podršku u Predstavniškom domu, zagovara se nezavisnost Kosova kao jedina održiva opcija. S druge strane, u izjavi premijera Koštunice, 5. jula u Rimu, ukazuje se na potrebu da se razmotre i druge solucije u svetlu sve izraženijeg stava Srbije o neprihvatljivosti nezavisnosti te pokrajine, što bi moglo da dovede do, dugoročnije gledano, neizvesne i nestabilne regionalne situacije. Uprkos tome, sasvim je moguće da bi na sastanku sa premijerom Srbije, američki državni sekretar Kondaliza Rajs mogla da predloži opciju nezavisnosti Kosova, pod uslovom da se osiguraju prava i bezbednost manjina, kao i bezbednost srpskih crkava, manastira i istorijskih spomenika.\nGlas Amerike: U kome se pravcu kreće Evropska unija u vezi sa kosovskim pitanjem i strahovanjem da bi nezavisnost te pokrajine mogla da postane presedan za secesionističke pokrete u Evropi i drugde?\nKsenakis: Evropska unija i SAD bi ustvari želele da sporazum o statusu Kosovu bude postignut na pregovorima izmedju samih Srba i Albanca i zato insistiraju na sastanku i razgovorima vodećih političara dve strane. U svakom slučaju, nezavisnost Kosova bi bila presedan za mnoge regione - Kipar, Gruziju, pa i Tajvan. Kineski predsednik Li je rekao da bi suverenitet trebalo da se odredi voljom naroda, ali ne naroda neke pokrajine ili regiona, već dotične države. Sve to stvara kontroverznu situaciju oko konačnog statusa Kosova i podleže raznim interpretacijama, što će pratiti mnoge secesionizmu orijentisane oblasti, kao mogući presedan.\nGlas Amerike: Uzimajući to u obzir, kakvu ulogu bi mogle da imaju Kina i Rusija u Savetu bezbednosti UN, prilikom eventualnog usvajanja nove rezolucije o Kosovu?\nKsenakis: Podeljeni stavovi unutar Kontakt grupe ili, šire, međunarodne zajednice, izazvali bi velike teškoće. Otuda vidite vrlo agrsivnu diplomatsku akivnost srpskog premijera Koštunice, koji je posetio Berlin, Moskvu, London, Rim, i dolazi u Vašington. Beograd nastoji da formira konsenzus o statusu Kosova, mada je momentalno teško utvrditi kako bi taj konsenzus mogao da se postigne i kako bi izgledao.


Vesti online / Vesti / Ex YU / "Pitanje članstva u NATO za nas tek počinje"\nPredsednički kandidat crnogorske opozicione Prave Crne Gore Marko Milačić izjavio je da je Crna Gora, "na silu i bez referenduma", pristupila NATO paktu i da za njih iz PCG to pitanje nije zatvoreno.\nZa bolje odnose sa Srbijom i Rusijom: Marko Milačić\n- Za mene to pitanje tek počinje - kazao je Milačić, prenose crnogorski mediji.\nOn je poručio da će se zalagati za najbliže moguće odnose sa Srbijom i Rusijom, za ekonomski nacionalizam i patriotizam, za više investicija iz Ruske Federacije, naglasivši da "nije dobro da privreda zemlje počiva samo na stranim investicijama za Zapada".\nMilačić je istakao da je u Crnoj Gori stvoreno duboko kriminalizovano društvo i da će voditi beskompromisnu borbu kako za ekonomski oporavak, tako i za, kako kaže, "dušu zemlje".\n- Ono što svetski moćnici rade našoj ekonomiji, rade i u drugim delovima sveta, ali nigde kao kod nas ne menjaju bit i suštinu većinskog pravoslavnog naroda - zaključio je Milačić.\nCrnogorski predsednički izbori, treći od 2006. godine i sticanja nezavisnosti, biće održani 15. aprila.


Maglaj i Tešanj u projektu zatvaranja kolektivnih centara | maglajinfo.com\nMaglaj i Tešanj u projektu zatvaranja kolektivnih centara\n15.04.2016. 16:12 0\nNa području Zeničko-dobojskog kantona uskoro će početi provođenje državnog projekta ''Zatvaranje kolektivnih centara kroz omogućavanje javnih stambenih rješenja'', a fazna realizacija ''Projekta CEB II'' počet će u općinama Tešanj i Maglaj.\nNa ovaj način osigurat će se trajna i održiva rješenja u pogledu stambenog zbrinjavanja i socijalne zaštite za kategorije osoba koje žive u kolektivnim centrima i alternativnom smještaju na području općina Tešanj i Maglaj. Ujedno će se u ovim općinama konačno izvršiti pražnjenje i zatvaranje kolektivnog smještaja.\nOsobama smještenim u kolektivnom centru i alternativnim smještajima izgradnjom stambenih zgrada osigurat će se rješavanje stambenog pitanja po modelu socijalno neprofitnog stanovanja, što znači da će korisnici stanove dobiti na korištenje u zakup, a ne u trajno vlasništvo.\nPlanirano je da u općini Tešanj, na lokalitetu Medakovo, izgradi se stambena zgrada sa 16 stambenih jedinica. U općini Maglaj izgradit će se stambena zgrada s 15 stambenih jedinica na lokalitetu ulice Kulina Bana.


Beta - 25.12.2015 - Foto: Beta\n„U ovom momentu kineska kompanija HBIS je jedini ozbiljan kupac“, kazao je Sertić za RTS.\nSertić je kazao da će biti ugašena Agencija za privatizaciju jer „nema potrebe da postoji“, a da će Ministarstvo privrede preuzeti sve obaveze vezane za privatizaciju društevnog kapitala u narednom periodu.\n„Mi smo po zakonu bili obavezni da društveni kapital do 31. decembra 2015. godine ugasimo i da završimo privatizaciju. Društveni kapital će ostati definisan u odredjenim preduzećima do maja iduće godine i u odredjenim sudskim procesima „, rekao je Sertić.\n„Obezbedili smo da u 2016. godinu ulazimo sa fokusom na mala i srednja preduzeća u Srbiji, te zato smo proglasili narednu godinu godinom preduzetništva“, kazao je Sertić.\n„Takav smo dogovor imali sa Medjunarodnim monetarnim fondom i kroz zakon o javnim preduzećima definisaćemo mnoge stavke koje nisu bile dobro definisane u postojećim zakonima“, dodao je Sertić.


Goran Vesić ne odustaje od gondole | Kaleidoskop\nZamenik gradonačelnika Beograda Goran Vesić izjavio je danas da se privremena mera, koju je doneo Upravni sud, ne odnosi na izgradnju gondole, već na privremenu građevinsku dozvolu, koja je izdata za sprovođenje arheoloških radova koje izvodi Arheološki insititut Srpske akademije nauka i umetnosti.\n„Kako bi gondola bila izgrađena, neophodno je prvo sprovesti arheološka ispitivanja koja prethode izgradnji”, navodi Vesić, prenosi Politika.\nZaistavljena su, dakle, arheološka istraživanja, ali su, dodaje zamenik gradonačelnika, tokom jučerašnjeg dana u javnost plasirane „lažne informacije da je zaustavljena izgradnja gondole”.\n„Za izgradnju gondole još uvek nije ni izdata građevinska dozvola, pa, samim tim, izgradnja nije ni mogla da bude zaustavljena”, ističe Vesić i dodaje da Grad Beograd, Republika Srbija i Skijališta Srbije poštuju svaku odluku suda, ali i da će gondola biti izgrađena u skladu sa zakonom.\nInače, to što je Upravni sud trenutno zaustavio arheološka istraživanja nije se, uveren je Vesić, desilo nigde u svetu.\nDa smo se rukovodili takvom logikom i praksom, kaže, Srbija nikada ne bi imala Viminacijum a ne bi bilo ni rimskih iskopina u Rimu recimo.\n„Bilo kako bilo, mi ćemo poštovati ovu privremenu meru i očekujemo da će sud što pre da reši ovaj besmisleni spor, čiji je cilj da se spreče arheološka istraživanja koja će odmah potom biti sprovedena”, rekao je zamenik gradonačelnika.\nPovododom ove izjave oglasila se organizacija koja se bavi promocijom očuvanja kulturnog nasleđa Evropa Nostra Srbija iz koje navode:\nGoran Vesić, zamenik gradonačelnika Beograda, ponovo je izašao sa dezinformacijama u vezi gradnje gondole, ovog puta sa tezom da je Upravni sud naložio odlaganje arheoloških istraživanja.\nPodsećamo da je Upravni sud juče izdao nalog za zaustavljanje svih pripremnih radova na gradnji gondole, dok se ne oceni zakonitost sporne Građevinske dozvole za privremene radove.\nPodsećamo i da je investitor planirao da od 18.4. dovede tešku mehanizaciju na Kalemegdan, da zabode 75 betonskih šipova obima 60 cm i dubine 11 metara na svakih 1,5 metar, kako bi pre bilo kakvih arheoloških istraživanja i pre dobijanja građevinske dozvole osigurao iskop i osnovu za buduću stanicu gondole. Sve ovo je mimo uslova Republičkog zavoda, i mimo dozvole za arheološka istraživanja dobijene od komisije pri Ministarstvu kulture!\nUPRAVI SUD: STOP IZGRADNJI GONDOLE


Srbija dobila prvi projekat o tome kako da mladja deca bezbedno koriste internet | Novinska agencija Beta\nDRUšTVO | 16.05.2019 14:50 > 16.05 17:31\nProjekat UNICEF-a i kompanije Telenor "Bezbedan internet za celu porodicu", koji su sproveli Ministarstvo prosvete, nauke i tehnološkog razvoja i Užički centar za prava deteta, omogućio je da se do sada 2.000 vaspitača i učitelja i 100.000 roditelja u Srbiji upozna sa time kako da deca mladjeg uzrasta na bezbedan način koriste digitalne tehnologije i internet, rečeno je danas da na predstavljanju rezultata projekta.\nPod sloganom "Deca i internet – pametno od početka", projekat je pokrenut 2017. godine, a bilo je uključeno ukupno deset vrtića i škola iz Beograda, Niša, Kragujevca, Novog Sada i Užica.\nPomoćnica ministra prosvete Vesna Nedeljković kazala je da je resorno ministarstvo definisalo digitalnu pismenost kao jednu od ključnih kompeticija koja treba da se razvije kod učenika i zbog toga je, kako je dodala, zajednički interes obrazovnog sistema i porodice da se deci obezbedi bezbedna upotreba interneta.\nNedeljković je istakla da je ovo prvi projekat koji se bavi temom bezbedne i kreativne upotrebe informacionih tehnologija, a koji se odnosi na decu mladjeg uzrasta, odnosno decu od četiri do osam godina.\n"Digitalne tehnologije su deo kulturnog okruženja u kojem naša deca odrastaju i odgovorni smo da ih naučimo kako da ih koriste. Zato je neophodno da vaspitači, učetelji i roditelji i sami poseduju odgvarajuća znanja i veštine informatičke, socijalne, digitalne i medijske pismenosti, da poznaju aktuelne koncepte, metode i alate koji predstavljaju smislenu upotrebu digitalnih tehnologija u skladu sa uzrastom dece", rekla je ona.\nIstakla je i da je bitno da projekat može da se širi na druge obrazovne ustanove, sa težnjom da postane deo sistemskog rešenja.\nPodsetila je da je Vlada Srbije zbog toga stvorila i medjuministarstku grupu koja se bavi bezbednošću dece na internetu, a pored saradnje sa UNICEF-om i Telenorom, Ministarstvo prosvete saradjuje na sličnim projektima i sa drugi organizacijama i institucijama poput OEBS-a.\n"Učinili smo da škole u Srbiji postanu senzibilisane za sve oblike nasilja, pa i ono na internetu i da ga prepoznaju i preveniraju", kazala je ona.\nDirektorka za komunikacije i održivi razvoj Telenora Marija Vujanić kazala je da je projekat prvi put usmeren na mladju grupu dece, odnosno na njihove roditelje, vaspitače i učitelje, a bio je podstaknut istraživanjima koja su pokazala da deca uzrasta od četiri godine već počinju da koriste internet, ali i da se više od 30 odsto roditelja ne oseća kompetentno i spremno da se nosi sa tim digitalnim okruženjem.\n"Nakon dve godine, od kada je počeo projekat, 100.000 roditelja i 2.000 vaspitača i učitelja obučeno da se nosi sa izazovima digitalizacije i da na pravi način usmeri decu na internetu", rekla je ona.\nOna je istakla da će resursi koji su stvoreni u projektu tek će moći da se koriste, kako u obrazovnom sistemu Srbije, tako i izvan njega.\nUkazala je da još od marta, svi gradjani koji žele da se edukuju o bezbednost dece na internetu, mogu da pogledaju digitalni vodič (https://digitalni-vodic.ucpd.rs/) koji sadrži ključne poruke o bezbednosti dece na internetu.\n"Digitalizacija je budućnost i Telenor ozbiljno shvata svoju ulogu u tom procesu i oseća odgovornost da svoje znanje i resurse usmere na stvaranje bezbednog internet okruženja za decu", kazala je Vujanić.\nZamenica direktorke UNICEF-a u Srbiji Severin Leonardi rekla je da je Srbija prva zemlja u regionu koja je predstavila inicijativu za bezbednost dece mladjeg uzrasta na internetu.\n"Svi materijali koji su rezultat projekta biće na raspolaganju korisnicima u regionu, a biće prevedeni i na engleski, kako bi bili na raspolaganju korisnicima širom sveta", kazala je Leonardi.\nOna je ocenila da je u vreme kada deca počinju da koriste digitalne tehnologije i internet u sve mladjem uzrastu, važno da roditelji, vaspitači i učitelji imaju dovoljno znanja i kompetencije da ih usmeravaju ka bezbednom koršćenju te tehnologije.\nDirektor Užičkog centra za prava deteta Radovan Cicvarić rekao je da je tokom programa najavljeno mnogo obrazovnog materijal kao što je digitalni vodič "Deca u digitalnom dobu" koji se pored teoretskog dela sastoji i od seta scenarija i radionica za rad sa decom uzrasta od četiri do osam godina, kao i za rad sa njihovim roditeljima.\n"Napravili smo i on lajn obuku za roditelje i nastavnike koja je dostupna svima u Srbiji, a namera je da se akredituje, kako bi postala deo stručnog usavršavanja zaposlenih u obrazovanju", kazao je on.\nDodao je da je napravljena i brošura za roditelje, koja je podeljena u 10.000 primeraka, dok je na početku školske godine svim djacima prvacima u Srbiji podeljen flajer sa porukama o važnosti bezbednosti na internetu.\nCicvarić je kazao i da su uradjena i tri animirana filma za decu od sedam-osam godina i jedan za decu uzrasta od četiri do šest godina koji govore o zaštiti i bezbednosti na internetu.\nPrema njegovim rečima, obrazovne materijale koji su nastali tokom projekta do sada je videlo i koristilo više od pola miliona roditelja, nastavnika i vaspitača u Srbiji.\nPredstavnica Instituta za psihologiju Filozofskog fakulteta u Beogradu Dobrinka Kuzmanović kazala je da su efekti dobiti od obuke roditelja, učitelja i vaspitača o bezbednoj upotrebi interneta kod mladje dece potvrdjeni na osnovu više pokazatelja.\n"Unapredjena je svest o važnosti te teme i potencijalnim rizicima, kao i o ulozi odraslih kao medijatora u korišćenju digitalne tehnologija i interneta od strane dece", kazala je ona.


NASTAVA POČINJE U ČETVRTAK Trivić: Pridržavati se epidemioloških mjera i U DRUGOM POLUGODIŠTU @ Cafe.ba\nMinistar prosvjete i kulture Republike Srpske Natalija Trivić istakla je da je značajno da građani nastave da se odgovorno ponašaju i pridržavaju epidemioloških mjera za sprečavanje širenja virusa korona i tokom drugog polugodišta, koje će početi u četvrtak, 21. januara.\nTrivićeva je izrazila zadovoljstvo što epidemiološka situacija dozvoljava da se školska godina nastavi u redovnom terminu, iako je bilo nedoumica da li će raspust biti produžen do 1. februara.\n– Bili smo spremni i za taj scenario, ali podaci Instituta za javno zdravstvo Srpske jasno su pokazali da za tim nema potrebe, jer je epidemiološka situacija sada povoljnija nego što je bila u decembru i ranijih mjeseci – rekla je Srni Trivićeva.\n– Veoma je važno da i dalje budemo obazrivi, kada je riječ o sprečavanju širenja virusa korona, jer znamo da se još nalazimo u vanrednoj situaciji, te treba da poštujemo sve mjere koje su nam važne da sačuvamo zdravlje zaposlenih u školama, ali i učenika – rekla je Trivićeva.\nOna je ukazala na značaj što je prvo polugodište školske godine završeno redovno, u školskim klupama, ističući da je činjenica da se nastava u učionicama i znanje koje djeca steknu u direktnom kontaktu sa nastavnicima, ne može sto odsto zamijeniti onlajn nastavom.\n– Uspješno smo završili prvo polugodište, nije zabilježen nijedan slučaj širenja virusa u školama, što je potvrda da se pridržavanjem epidemioloških mjera može spriječiti transmisija virusa u školskim objektima – rekla je Trivićeva.\n– Važno je napomenuti da naši učenici ne provode cijeli dan u školskim objektima, te pozivam građane da i dalje nastave da se i dalje pridržavaju epidemioloških mjera koje je preporučio Institut, kako bi se suzbilo širenje virusa u zajednici – rekla je Trivićeva.


Damir Nikšić predlaže dekriminalizaciju kanabisa u Sarajevu\nRedakcija 16.04.2019 09:07\nZastupnik u Skupštini Kantona Sarajevo – Damir Nikšić najavio je da će pokušati predložiti inicijativu u Skupštini Kantona Sarajevo da se legalizuje upotreba kanabisa u medicinske svrhe.\nNajavio je i kako će predložiti dekriminalizaciju upotrebe kanabisa u rekreativne svrhe.\n“Upravo sam došao iz Kantona Sarajevo gdje sam pokušao da lobiram malo kolege zastupnike. Pokušat ću na sjednici Skupštine Kantona Sarajevo da predložim inicijativu za legalizaciju kanabisa u medicinske svrhe, ali i dekriminalizaciju za ovu rekreativnu upotrebu.\nPokušao sam da popričam, znam da nije nadležnost Kantona, ali nije ni ovaj Zakon koji hoćemo da uvedemo o porijeklu imnovine. Ako ovaj Zakon može funkcionirati samo u Kantonu Sarajevo, onda može i ovaj za kanabis. Ni on nije na višim nivoima, ali možemo ga možda u Sarajevu provesti”, rekao je Damir Nikšić i najavio da će pokrenuti inicijativu na Skupštini Kantona Sarajevo.\nSjednica Skupštine Kantona Sarajevo na rasporedu je sutra (srijeda).\nPrethodni članak“Bohemian Rhapsody” najprodavaniji biografski film, zaradio 900 miliona dolara\nNaredni članakOdržan Consilium Bosniacum u Austriji


Srpkinja spustila rover na Mars: "Ogroman minus diktira uslove" - mediji.net\nZa nas na Balkanu sletanje "Istrajnosti" na Mars ima poseban značaj, zbog naziva kratera Jezero odakle je rover već poslao nekoliko selfija, a i sada se tu nalazi. Uzbuđenje u Srbiji, međutim, još je veće jer je naša Dragana Perković Martin, bila u Nasinom timu stručnjaka zaduženih za radarske sisteme misije.\nPosle sedmomesečnog puta do Crvene planete "Istrajnost" (Perseverence) i sedmominutnog užasa sletanja, rover se našao na površini Marsa. Uzbuđenje će trajati sve dok rover bude živ i zdrav.\nMišljenja žena širom sveta o stvaranju bolje budućnosti biće analizirana na Univerzitetu u OksforduU okviru svoje dugogodišnje borbe za rodnu ravnopravnost, kompanija Mars predstavila je novu globalnu kampanju #HereToBeHeard, kako bi zajedno sa ženama širom sveta doprinela stvaranju pravednog...\nMars u Blizancima: Dobre vesti za TRI ZNAKA\nMars, planeta akcije i energije ulazi 4. marta u vazdušne Blizance, gde će se zadržati do 23. aprila. Ulazak Marsa u Blizance nagoveštava potragu za novim izazovima, pa ćemo ponovo biti radoznali i olako menjati svoja interesovanja u skladu sa raspoloženjem.\nLetelica nazvana „istrajnost” (Perseverance) uspešno je 18. februara sletela na površinu Marsa. Sedam meseci putovanja i znatno više meseci rada i planiranja, kao i velikih novčanih ulaganja bilo je potrebno da se misija uspešno ostvari. „Istrajnost” nije sletela prazna – sa sobom je ponela jednu...


Spasimo muziku: Još 2 odsto vakcinisan do festivala\nTanjug 9. juna 2021. 11:37\nBEOGRAD – Inicijativa „Spasimo muziku“ smatra da je potrebno još dva posto vakcinisanih kako bi od 21. juna bilo omogućeno održavanje muzičkih manifestacija u Srbiji.\n„Ujedinjeni festivali Srbije, koje predvode Egzit i ostali ključni akteri srpske festivalske scene, pokrenuli su nakon toga i nacionalnu kampanju za vakcinaciju mladih, zahvaljujući kojoj se proces ubrzao, pa je do željenog cilja ostalo da se vakciniše svega dva odsto, dok je u isto vreme epidemiološka situacija drastično poboljšana“, kaže se u saopštenju.\nIz „Spasimo muziku“ su podsetili i da su vodeći srpski festivali Egzit, Birfest, Lav fest, Arsenal i Nišsvil nedavno predstavili protokol, pozitivno ocenjen u Kriznom štabu, koji predviđa da na festivale mogu da uđu vakcinisani, posetioci sa potvrdom da su preležali Kovid-19 i oni koji poseduju negativan PCR ili antigenski test, čime bi ta okupljanja bila među najbezbednijim.\n„U Belgiji će ovog leta moći da se organizuju masovni događaji na otvorenom kapaciteta do 75.000 ljudi, što će definitivno omogućiti održavanje tamošnjih vodećih festivala, poput Pukelpopa i Tomorovlend-a! Uslov za ulazak na događaje biće dokaz o vakcinaciji ili negativan test na koronavirus“, saopštili su iz „Spasimo muziku“.\nInicijativu „Spasimo muziku“ podržali su Egzit, Lav fest, Bir fest, Arsenal, Nišvil, Čarm mjuzik, Glič rekords, Skaj mjuzik, Long plej, Melos estrada, Gigstiks, GMR, Kombank dvorana, Odličan hrčak, Pop depresija, Skaj mjuzik i brojni drugi.


Svaki peti grad ili opština ruše nelegalnu gradnju, ali svega tri objekta godišnje\nZvanični podaci govore da u Srbiji ima više od dva miliona nelegalnih objekata\nLokalne samouprave u Srbiji donele su u proseku 7.640 rešenja o rušenju nelegalno izgrađenih kuća, garaža i drugih objekata, ali tek svaka peta sprovede i konkretan korak - da ih ukloni. Gradovi i opštine koji pristupe tom neprijatnom poslu, u proseku godišnje sruše samo tri objekata, pokazalo je istraživanje NALED-a o postupcima ozakonjenja u Srbiji.\nViše od 40% gradova i opština ima plan za uklanjanje objekata i sredstva za tu namenu, ali većina ne ide dalje od toga. Razmatranju rušenja objekta se pristupa tek po formalnom okončanju postupaka ozakonjenja, a prepreka koja se češće javlja da bi mašine izašle na teren jeste činjenica da nijedna firma nije zainteresovana da sprovede u delo ovu nepopularnu meru. Problem produbljuje i nova divlja gradnja, koju lokalne samouprave pokušavaju da zaustave.\nIako je do elektronske građevinske dozvole moguće doći i za nekoliko meseci, nelegalna gradnja u Srbiji i dalje cveta. Trećina ispitanih gradova i opština procenjuje da svaki peti novoizgrađeni objekat na njihovoj teritoriji nema odgovarajuću dozvolu.\n- Prema našoj analizi, 88% lokalnih samouprava kaže da ima problem s „divljom“ gradnjom od ranije, a polovina ispitanih zna i za nove slučajeve. Kao glavne razloge za nicanje novih objekata navode visoke troškove pribavljanja dozvola, nerešena imovinsko-pravna pitanja i loše poznavanje propisa. Paradoks je što, kao rešenja za zaustavljanje divlje gradnje vide povećanje broja građevinskih inspektora i aktivno rušenje, a u poslednjih pet godina srušili su svega između jednog i 45 objekata. Ubrzavanje postupaka legalizacije koje NALED zagovara kroz digitalizaciju, pojednostavljivanje procedura, smanjenje rokova za postupanje službi, primenu načela ćutanja uprave kao znak saglasnosti, čak i centralizacija postupka, kako bi se lokalne samuprave rasteretile, ubrzalo bi i postupke ozakonjenja, a rušenje bi se sprovodilo tamo gde je to neophodno – kaže Dejan Vuković, potpredsednik Saveza za imovinu i investicije NALED-a i osnivač i vodeći partner advokatske kancelarije Vuković i partneri.\nZvanični podaci govore da u Srbiji ima više od dva miliona nelegalnih objekata. Za veći deo njih, rešenje je legalizacija, ali za objekte koji su bespravno nikli u parku, zaštićenoj zoni, na klizištu ili drugoj lokaciji gde nije dozvoljena gradnja, rušenje je jedina opcija. Ipak, u svakoj trećoj opštini, na tender za izbor izvođača koji bi sproveo rušenje, ne javi se nijedan ponuđač, dok 13% opština ističe da nema opredeljenog novca u budžetu za rušenje objekata, a 11% da im rušenje nije u nadležnosti.\nZa smanjenje nelegalne gradnje lokalne samouprave ističu i važnost novih satelitskih snimaka Republičkog geodetskog zavoda, jer snimci koji se koriste u postupcima ozakonjenja oslikavaju stanje na terenu od pre nekoliko godina, ulogu medija vide kao ključnu u stimulaciji građana da legalizuju objekte, smanjenje taksa ili njihovo ukidanje u promotivnom periodu, kao i bolju saradnju institucija koje se bave legalizacijom i edukaciju.


Produžetak RP tablica za vozila registrovana posle '99, preregistracija za registrovana pre '99 | KoSSev\nProdužetak RP tablica za vozila registrovana posle '99, preregistracija za registrovana pre '99\nUtorak 10. maj 2016, 18:34\nVlasnici vozila koja su registrovana u gradovima KiM-a pre 10. juna 1999. godine, a koja su od 2012. godine imala privremene kosovske tablice (RP), od kraja aprila se mogu preregistrovati na tzv. KS i RKS tablice, saopšteno je danas iz opštine Ranilug. Ova opština se poziva na administrativno uputstvo Ministarstava unutrašnjih poslova Kosova. S obzirom na to da se radi o vozilima registrovanim pre '99, u pitanju je manji broj ovih vozila, a njihovi vlasnici se mahom nalaze u Kosovskom Pomoravlju. Sa druge strane, produžava se privremena registracija za sva vozila koja su kupovana i registrovana posle 1999. godine.\n„Svi vlasnici, čija su vozila registrovana na Kosovu pre 10. juna 1999. godine i koji su opremljeni sa privremenim tablicama, prema Administrativnom uputstu, br. 38/2012 - za registraciju vozila iz tablica bivše SRJ sa privremenim tablicama Kosova, i koja su istovremeno prošla postupak verifikacije od strane komisije, a koja je osnovana odlukom br. 308/2012 - od 13.07.2012., imaju pravo na obične registarske tablice Kosova,“ navodi se na zvaničnoj stranici opštine Ranilug.\nVozila sa RP tablicama u Kosovskom pomoravlju do sada su bila u posebnom problemu\nRP tablice su kosovske institucije 2012. godine dodeljivale i Srbima u Kosovskom pomoravlju, a nakon što su oni odbili da, prema tadašnjem sporazumu o slobodi kretanja između Beograda i Prištine, preregistruju svoje automobile sa srpskih registarskih oznaka gradova na KiM-u - na "RKS" i "KS" tablice. Međutim, automobili sa takozvanim RP tablicama nisu mogli preći preko prelaza sa centralnom Srbijom, iako mogu da saobraćaju po Kosovu. Procene su da između 50 i 60 odsto Srba, odnosno 1.200 automobila u Kosovskom pomoravlju i dalje poseduje ove tablice.\nProdužava se privremena kosovska registracija\nMeđutim, vlasnici onih vozila koja su nabavljena i registrovana posle '99., a već imaju kosovske privremene registarske tablice, imaju pravo na produžetak ovih privremenih registracija (prema istom administrativnom uputstvu), iako u samom uputstvu nije jasno precizirano o kojim se tačno vozilima radi. Navodi se samo da su u pitanju vlasnici „čija vozila nisu stekla pravo na osnovu tačke 1 ovog administrativnog uputstva“.\nKoSSev nezvanično saznaje iz izvora bliskih kosovskom ministarstvu unutrašnjih poslova da se radi o više hiljada vozila sa ovim privremenim tablica. Među njima su, pre svega, ona koja su nabavljana u centralnoj Srbiji, za čiju je kupovinu skidan PDV i kojima su u međuvremenu promenjeni vlasnici. Tokom trajanja ovih privremenih registracija, pripadnici Kosovske policije, u saradnji sa MUP-om Srbije, obavljaju proveru porekla vozila sa ovim tablicama.


ZVEZDA U PROBLEMU: Zna se koliko će Regland ODSUSTVOVATI sa parketa (FOTO) | Najnovije vesti - Srbija danas\n25.03.2019. • 12:21 Srbija Danas/Hotsport\nSjajni plej se povredio u Večitom derbiju.\nKošarkaši Crvene zvezde dobili su Partizan u prvom meču polufinala plej-ofa ABA lige, ali su izgubili Džoa Reglanda! Odlični organizator igre crveno-belih povredio je koleno prošle subote i napustio parket dvorane "Aleksandar Nikolić".\nAmerikancu je stradalo koleno i čeka ga duža pauza, kako prenosi Hotsport, sjajni plej će odsustvovati najmanje od deset do 14 dana, a najviše tri sedmice, što znači da je za njega završena polufinalna serija plej-ofa ABA lige.\nPo svemu sudeći, Reglanda sigurno neće biti protiv crno-belih u revanšu naredne subote (19) na istom mestu, dok je malo verovatno da će se pojaviti i u majstorici koja je na programu kroz dve nedelje.\nPodsetimo, Džo Regland je bio među najboljim igračima Crvene zvezde u ovoj sezoni, prosečno je beležio 10,7 poena po meču i imao 5,7 asistencija.\nTagovi: Košarkaški večiti derbi, KK Crvena zvezda, KK Partizan


Tender za novogodišnju rasvjetu izmijenjen, pobjednik očekivan\nNaslovnica Sjeverni Sandžak Novi Pazar Tender za novogodišnju rasvjetu izmijenjen, pobjednik očekivan\nNovosadska kompanija “Ilumina” jedina je dostavila ponudu na tender Javnog preduzeća za uređivanje građevinskog zemljišta Novi Pazar za kupovinu novogodišnje rasvete posle čega je odlučeno da joj bude dodeljen ugovor, saznaje radio Sto plus.\nTa firma dostavila je cenu od 1.497.320 dinara bez poreza na dodatu vrednost za novogodišnje dekorativne ukrase navedene u tenderskoj dokumentaciji, a među kojima su svetleće ledenice, zvezde, Sneško Belić i meda.\nPodsećamo da je radio Sto plus otkrio da je prvobitni tender za nabavku rasvete bio sastavljen tako da je direktno favorizovao “Iluminu” time što je tražena nabavka ukrasa kompanije “Blachere Illumination” ili odgovarajućih, kao i dva različita “3D motiva”, sa specifičnim šiframa i tačnim dimenzijama, bez objašnjenja o kakvim ukrasima se radi.\nTi “3D motivi” istog proizvođača, sa identičnom šifrom, traženim dimenzijama i težinom, nalaze se u katalogu te novosadske kompanije, u oblicima ukrasnog Sneška Belića i medveda.\nNakon našeg pisanja, Javno preduzeće za uređivanje građevinskog zemljišta je izmenilo tendersku dokumentaciju tako što je opisalo kako bi približno trebalo da izgledaju svetleće zvezde i ledenice, kao i “3D motivi”, za koje su naveli da su u obliku “Sneška Belića” i “mede”, bez navođenja da moraju biti proizvodi “Blachere Illumination” ili odgovarajući.


Amik je u podkastu "Full 48", na "Bličer Riportu" pričao o mnogim stvarima, a između ostalih na red su došli i dvojica srpskih košarkaša.\n- Bogdan Bogdanović je košarkaš koji bi u ovom trenutku pomogao mnogim ekipama. Na Svetskom prvenstvu je pokazao kako može da igra kada ima slobodu. Sakramento je veoma opušten kada se radi o Bogdanoviću i njegovom statusu ograničeno slobodnog igrača - rekao je Amik podsećajući na činjenicu da će Bogdanović ukoliko dobije dobru ponudu moći da napusti klub.\nA, kako tvrdi Amik, sva je prilika da će se tako nešto zaista i desiti.\n- Istorija govori da ako Kingsi dobiju dobru ponudu da će ga trejdovati. Pre svega zbog toga što Sakramento godinama unazad važi za loš tim. Dali su 86 miliona Hildu, Harison Barns je dobio 85, a uskoro dolaze i ugovori za Dierona Foksa i Marvina Beglija juniora.\nPodsetimo, početkom 2020. godine, već se pojavila informacija da će Bogdanović biti deo trejda Sakramenta i Los Anđeles Lejkersa.\nSem Amik veruje da srpski bek nije zadovoljan trenutnom ulogom ove sezone u kojoj prosečno beleži 14,5 poena, 3,6 asistencija i tri skoka po meču.\n- Garantujem da bi Bogdanović želeo da startuje mečeve, a ne da kreće sa klupe. U jednom trenutku su bili na učinku od jedne pobede i šest poraza kada Bogdan ne igra. Dosta im pomaže kada igra, ali ima tu ulogu šestog igrača koju ja lično mislim da on ne voli.\nNemanja Bjelica, drugi Srbin u Sakramentu igra vrlo dobro ove sezone, a novinar "Atletika" ne isključuje opciju da čak i on idućeg leta promeni sredinu.\n- Košarkaš koji je bi takođe mogao da bude u trejd pričama je Bjelica. Drugačiji su košarkaši, Bogdan je u stanju da uradi više, ali Bjelica je sjajan šuter, pre neko veče je postigao 30 i više poena.\nSakramento ne igra na nivou na kojem su navijači to želeli ove sezone. Posle 41 utakmice nalaze se na donjem delu tabele sa 15 pobeda i 26 poraza.


ŠVAJCARCI PRAVDAJU ŠAĆIRIJA: On je reagovao na primeren način - ostao je miran, kriv je neko drugi! (VIDEO) - Fudbal\nXherdan Shaqiri i Valon Behrami Srbija - Svajcarska, Serbia - Switzerland, Kaliningrad, Rusija 22.6.1018. Jun 22. 2018. (credit image & photo: Pedja Milosavljevic / STARSPORT)\nHotSport 10.10.2021., 16:20\nOčekujemo reakciju FIFA.\nNakon utakmice kvalifikacija za SP između Švajcarske i Severne Irske dogodio se skandal, kada je nepoznati čovek ogrnuo Đerdana Šaćirija jaknom sa simbolima terorističke organizacije OVK. FS Švajcarske pokušao je maksimalno da zaštiti i opravda Šaćirija, koji je i ranije pravio nacionalističke ispade, rekavši da je primereno reagovao.\n– Neprihvatljivo je da ljudi žele da zloupotrebljavaju fudbalske stadione, a u ovom slučaju intervju igrača posle utakmice, za političku propagandu. Džerdan Šaćiri je reagovao na primeren način, ostao miran i nije odgovorio. Prema našim informacijama, policija je ispitala okrivljenu osobu i njoj je izrečena zabrana prilaska stadionu, pisalo je u saopštenju.\nPodsećamo, pre 3 godine na SP u Rusiji, Šaćiri i Džaka su na meču sa Srbijom pokazivali simbol dvoglavog orla. Iz FSS, oglasio se generalni sekretar Jovan Šurbatović, koji je istakao da će Srbija uputiti protesno pismo FIFA i da će tražiti najstrožije sankcije. Čitavu izjavu možete pročitati OVDE!\nFSSFudbalska reprezentacija ŠvajcarskeFudbalski savez SrbijeFudbalski savez ŠvajcarsketrendingĐerdan Šaćiri\nPrethodna vest ‘ZASLUŽENA POBEDA’: Megi pripala drama protiv Krke, Jovanović poručuje – ‘Nismo uspeli da pronađemo pravi ritam!’\nSledeća vest MERCEDES ĆE IMATI ZA ČIM DA ŽALI: Botas slavio u Turskoj – Ferstapen pretekao Hamiltona, sada je on lider!


Danas je 8. april - Svetski dan Roma\nDan sećanja na romske žrtve holokausta - da li će biti izmešten spomenik stradalima u Berlinu?\n12 godina od smrti kralja romske muzike (VIDEO)\n12 godina od smrti kralja romske muzike Šabana Bajramovića, jednog od deset najboljih džez i bluz pevača na svetu.\n8. april - Svetski dan Roma\nMeđunarodni dan Roma, dan proslave romske kulture i podizanja svesti o problemima s kojima se Romi suočavaju. U Gradskoj kući u Nišu, biće održana svečanost povodom Međunarodnog dana Roma.\nRomska muzika uveselila Leskovčane pred praznik\nSinoć je u punoj hali „Partizan“ organizacija Romska obnova saradnja i alternativa - ROSA iz Leskovca po prvi put organizovala novogodišnji koncert romske muzike, humanitarnog karaktera.\nNovogodišnji paketići za decu romske nacionalnosti\nAkcija podele novogodišnjih paketića koje je obezbedio Grad Niš u saradnji sa humanitarnim organizacijama ,nastavljena je i danas.\nSve više ugovorenih maloletničkih brakova (VIDEO)\nNa području Srbije sve je više ugovorenih maloletničkih brakova među romskom populacijom.\nKoordinatorka za romsku politiku Evropske komisije Marta Garsija Fidalgo obišla romska naselja u Nišu\nKoordinatorka za romske politike Evropske komisije Marta Garsija Fidalgo i projektna menadžerka za socijalnu inkluziju i prava manjina pri Delegaciji EU u Srbiji Mirjana Maksimović boravile su u poludnevnoj poseti Gradskoj opštini Niška Banja, nakon čega su u Nišu posetile i Romski kulturni centar u kome je počela besplatna obuka za krojače.\nVladičin Han Preševo Medijana gradska opština Kuršumlija košarka studenti Niš Zoran Perišić Gradina Aleksinac poplava recept Vranje Niška Banja Tržnica JP saobraćaj DS Dom zdravlja fudbal SPC Goran Cvetanović Skupština grada Niša investicije Beograd Južna Srbija Info Dragana Sotirovski Prokuplje Vlada Republike Srbije Pirot saobraćajna nezgoda Radnički FK ubistvo Koronavirus Aleksandar Vučić Klinički centar SNS Klinički centar Niš Leskovac Darko Bulatović policija


Bosić: Mladi treba da odlučuju o svojoj budućnosti | Palelive.com\nPočetna Regija Zvornik Bosić: Mladi treba da odlučuju o svojoj budućnosti\nBosić: Mladi treba da odlučuju o svojoj budućnosti\nZVORNIK – Predsjednik SDS-a Mladen Bosić rekao je večeras u Zvorniku da ova partija pokušava da pošalje poruku mladima da i oni moraju da se uključe u politiku i da uzmu budućnost u svoje ruke.\nOn je naveo da su oni koji sada vode Republiku Srpsku pokazali da im nije prioritet budućnost mladih generacija i otvaranje novih radnih mjesta, odnosno da nisu razmišljali o tome da mladi treba da imaju jednake šanse.\nPrema njegovim riječima, mladi ljudi u Srpskoj nemaju perspektivu ako ne budu stvoreni uslovi za njihov ostanak na ovim prostorima.\n„Sva priča o ugroženosti Republike Srpske sa bilo koje strane je besmislena, ako Srpska bude siromašna i ako ljudi ne budu mogli da žive od svog rada“, rekao je Bosić novinarima prije podjele članskih knjižica novim članovima ove stranke.\nKandidat Saveza za promjene za predsjednika Republike Srpske Ognjen Tadić smatra da članstvo u SDS-u predstavlja privilegiju samo u tom smislu što, ako ste mlad čovjek, sigurno dobijate šansu da radite u interesu Srpske.\nOn je istakao da pozdravlja svakog mladog čovjeka koji je odlučio da učestvuje u političkom životu, jer je time pokazao da je svoju ličnu i svaku drugu zrelost odlučio da ugradi u budućnost Republike Srpske.\nBosić i Tadić podijelili su 170 članskih knjižica novim članovima SDS-a. Prijemu novih članova u SDS prisustvovao je i poslanik ove partije u Narodnoj skupštini Republike Srpske Kostadin Vasić.\nPrethodni članakOtvorena zdravstvena ustanova „Internistička ambulanta interne medicine dr Mandić“\nNaredni članakOtvoren most u Rogoušićima


Klinika za ginekologiju i akušerstvo - Blic Online\nNovi pregledi za trudnice\nBEOGRAD - Klinika za ginekologiju i akušerstvo Kliničkog centra Srbije uskoro će amniocentezu, prenatalnu dijagnostiku kojom se ispituje nasledne osnove ploda, raditi novom tehnologijom. Rezultati ove analize ubuduće se neće više čekati tri do šest nedelja, već će ih trudnice znati već nakon dva dana. Ova novina smanjiće i zloupotrebe jer su do sada žene, zbog nedostatka kapaciteta, bile osuđene da analize rade kod privatnika i za intervenciju plaćaju oko 400 evra, iako imaju prava da to urade o trošku osiguranja.\nGradonačelnik primio donatore akcije „Beogradski bebi klub”\nZahvaljujući donatorima akcije „Beogradski bebi klub”, bebe rođene u Beogradu od 1. januara dobijaće od grada paket dobrodošlice u vrednosti od oko 15.000 dinara. Tim povodom, gradonačelnik Dragan Đilas ugostio je danas u Starom dvoru predstavnike kompanija koje su podržale ovu akciju.


25 GODINA OD NAPADA U DOBROVOLJAČKOJ - TVS\n25 GODINA OD NAPADA U DOBROVOLJAČKOJ\nObeležavanje godišnjice stradanja pripadnika JNA u Dobrovoljačkoj ulici u Sarajevu prvi put neće biti obeležena na tom mestu, već u Istočnom, srpskom Sarajevu.\nOdluku o tome je doneo Odbor za negovanje tradicije oslobodilackih ratova Republike Srpske zbog, kako je saopšteno, ponašanja kantonalnih vlasti.\nZato će 25-ta godišnjica od ovog zločina biti obeležena samo u Miljevicima, u Istočnom Sarajevu.\nU nekadašnjoj Dobrovoljačkoj ulici u Sarajev 2. maja 1992. godine, pripadnici muslimanske Teritorijalne odbrane, policije i paravojnih formacija "Zelene beretke" i "Patriotske lige" napali su kolonu koja se povlačila iz Druge vojne oblasti, kršeći pritom dogovor o mirnoj evakuaciji.\nPrema podacima MUP-a Republike Srpske, u tom napadu ubijena su 42 pripadnika JNA i civila, medu kojima pet oficira, 73 osobe su ranjene, a 215 zarobljeno ili oteto.\nZločin u Dorovoljackoj još nema sudski epilog.\nPredsednik Republike Srpske Milorad Dodik izjavio je tim povodom da Srpska ove godine u federalnom Sarajevu neće obeležavati 25 godina od stradanja Srba i vojnika JNA u nekadašnjoj Dobrovoljackoj ulici jer ne želi da srpski narod bude dodatno ponižen.\nOn je rekao da je važno da se niko ne izlaže opasnosti od ponovnog stradanja u Sarajevu, te da ne treba dozvoliti da prislužene sveće i položeno cvece opet završe u kontejnerima\n"To je dodatno poniženje i zašto bismo se mi tome izlagali?", zapitao je on.\nTo, kako je naveo, govori o drugoj strani u BiH.\n"Ja sam odavno uveren da od BiH nema ništa kada na ovaj način ne može da istrpi i prihvati pomirenje", istakao je Dodik i dodao će Srpska pomen stradalim Srbima davati tamo gde može.\nNaveo je da je slučaj "Dobrovoljačka ulica" nesumnjiv ratni zločin, koji pokazuje da politički dogovor o napuštanju vojnika JNA Sarajeva nije bio poštovan.\nPredsedavajući Predsedništva BiH Mladen Ivanić rekao je u utorak da se u Dobrovoljačkoj ulici u Sarajevu pre 25 godina dogodio jedan od najvećih zločina u BiH.\n"Bez obzira na brojne dokaze slučaj `Dobrovoljačka` nikad nije dobio sudski epilog. To pokazuje licemerstvo međunarodne politike i pravosuda u BiH", rekao je Ivanić, prenosi RTRS pozivajući se na Srnu.\nI predsednik Narodne skupštine RS Nedeljko Čubrilović rekao je da je poražavajuće i obeshrabrujuće što, nakon 25 godina od zlocina nad pripadnicima JNA u Dobrovoljačkoj ulici u Sarajevu i 22 godine od završetka rata, porodice žrtava i predstavnici institucija Srpske i boračkih udruženja, zbog bezbednosnih razloga, nisu mogli da odu na mesto stradanja i odaju poštu nevinim žrtvama.\n"Vojnici koji su se mirno povlačili nisu nikome bili ništa krivi. Ne smemo dozvoliti da ovaj zločin padne u zaborav", poručio je on.\nObeležavanje 25 godina od zločina u Dobrovoljačkoj\nU Miljevićima kod Istočnog Sarajeva je počelo obeležavanje 25 godina od stradanja pripadnika JNA u nekadašnjoj sarajevskoj Dobrovoljačkoj ulici.\nSkupu, koji se ove godine ne održava na mestu stradanja u federalnom Sarajevu, prisustvuju ministar rada i boračko-invalidske zaštite Republike Srpske (RS) Milenko Savanović, delegacija Narodne skupštine RS koju čine potpredsednica Sonja Karadžić - Jovičević i narodni poslanici Marko Vidaković i Miroslav Brčkalo.\nNakon parastosa pripadnicima JNA poginulim u Dobrovoljačkoj ulici početkom maja 1992. godine, venci će biti položeni na Spomen-krst na Vojničkom groblju u Miljevićima, a planirano je i obraćanje zvaničnika RS.\nOdbor Vlade RS za negovanje tradicije oslobodilačkih ratova odlučio je da pomen poginulim u Dobrovoljačkoj ulici ove godine bude organizovan samo u Miljevićima u Istočnom Sarajevu, a ne i u Sarajevu u Federaciji BiH zbog ponašanja kantonalnih i federalnih vlasti koje nisu dozvolile postavljanje spomen-ploče stradalim, kao i zbog mogućih provokacija.\nPripadnici "Zelenih beretki", "Patriotske lige", MUP-a i Teritorijalne odbrane BiH napali su kolonu JNA u Dobrovoljačkoj ulici 2. maja 1992, kada su život izgubila 42 pripadnika JNA, od kojih su 32 bili Srbi, šestorica Hrvati, dvojica Muslimani i dvojica Albanci.\nTom prilikom zarobljeno je 207 pripadnika JNA, 71 je ranjen, a dan kasnije devetorica zarobljenih su ubijeni. Za ove zločine u BiH do sada niko nije krivično odgovarao.\nIstovremeno, danas je u federalom Sarajevu, u nekadašnjoj Dobrovoljačkoj ulici, obeležena 25. godišnjica, kako su navele tamošnje vlasti, odbrane Sarajeva i stradanja poginulih pripadnika Armije BiH.\nBivši pripadnici "Zelenih beretki" okupili su se u nekadašnjoj Dobrovoljačkoj ulici, sada Hamdije Kreševljakovića, u znak sećanja na suborce "koji su živote dali za odbranu BiH".\n"Vojnici JNA se povlačili, mučki ih napale Alijine snage"\nNi 25 godina posle napada na kolonu vojnika JNA u Dobrovoljačkoj ulici u Sarajevu, odgovorni za taj zločin nisu privedeni pravdi.\nTom prilikom je ubijeno šest pripadnika JNA, a Koordinacija srpskih udruženja porodica nestalih, ubijenih i poginulih lica sa prostora bivše Jugoslavije najoštrije je osudila ovaj napad i istakla zahtev da se počinioci kazne.\nKako je saopšteno, tokom 2. i 3. maja 1992. godine pripadnici snaga lojalnih tadašnjem muslimanskom lideru Aliji Izetbegoviću i paravojnih jedinica ubili su u Sarajevu, u Domu JNA, Radničkom univerzitetu Đuro Đaković, na Skenderiji, u Dobrovoljačkoj ulici i na drugim lokacijama, 42 vojnika i civila JNA, a 73 su ranili.\n"Najoštrije osuđujemo mučke napade i hladnokrvni masakr nad nedužnim vojnicima i civilnim licima na službi u JNA, koji su se po dogovoru Komande JNA, predsednika tadašnje BIH Alije Izetbegovića, TO BIH i nadležnih u Međunarodnoj zajednici mirno povlačili iz Sarajeva", navodi se u saopštenju.\nU ime porodica žrtava najenergičnije zahtevamo od nadležnih organa Bosne i Hercegovine da se konačno kazne počinioci ovih zločina, kao i odgovorni koji su naredili napade u kojima su zločini učinjeni.\nIz udruženja ističu da nepriznavanje pa čak i slavljenje ovakvih i sličnih zločina, zabrana porodicama žrtava da dostojno obeleže mesto stradanja i polože cveće, neće doprineti suočavanju sa prošlošću i miru u Bosni i Hercegovini.


„Predsednik i Vlada Republike Kipar najoštrije osuđuju odluku okupatora Turske i njenog poslušnika u okupiranim oblastima Ersina Tatara da izdaju dozvolu za ulazak na obalni front Varoshe, koja je objavljena tokom predizbornog skupa održanog u Ankari, a uoči izbornog procesa za izbor novog lidera kiparskih Turaka“, navodi se u pisanoj izjavi portparola vlade Kiriakos Kousios.\n„Mi ćemo protestovati zbog ove provokativne i nezakonite akcije Turske i njenih pristalica na Kipru pred Savetom bezbednosti UN-a, EU i svim međunarodnim forumima kao aktom koji krši međunarodno pravo i rezolucije Saveta bezbednosti UN-a i suprotno je zaključcima poslednje sednice Evropskog saveta“.\nTo pitanje trenutno pokreće predsednik Republike u Nacionalnom savetu radi razmene mišljenja i donošenja odluka.\nRanije, turski predsednik Redžep Tajip Erdogan sastao se sa premijerom „Turske Republike Severni Kipar“ (TRNC) Ersinom Tatarom, koji je takođe kandidat za predsednika na predstojećim izborima.\nSastanku, održanom u Predsedničkoj grupi u Ankari, prisustvovao je i potpredsednik Fuat Oktay.\nU govoru je predsednik Erdogan naglasio: „Za nas pitanje Istočnog Mediterana ima dve dimenzije. Prva je zaštita prava Turske na njenom kontinentalnom pojasu; drugo je garantovanje prava i interesa kiparskih Turaka u pogledu prirodnih resursa oko ostrva“.\n„Na nedavnom samitu EU, videli smo da je strana kiparskih Turaka ponovo ignorisana. Turska neće dozvoliti da se ova nepravda nastavi”, rekao je Erdogan.\n„Kiparski Turci moraju biti zastupljeni na konferenciji o Istočnom Mediteranu koja bi trebalo da se održi u bliskoj budućnosti“, dodao je on.\nErdogan je istakao da je Turska odlučna da nastavi da se bori dok ne postigne da TRNC bude prepoznat kao ravnopravna i dostojanstvena članica u globalnom smislu.\nU svom govoru, premijer „TRNC“ Ersin Tatar najavio je da će početi da eksploatišu obalu opkoljenog grada Maraš (Varosha) u ranim jutarnjim satima u četvrtak.\n„Pitanje Maraša vidimo kao nacionalnu stvar iznad svih oblika političkog nadmetanja i kontroverze“, rekao je Tatar.\nTurski predsednik rekao je da Turska želi otvaranje Maraša za potpunu eksploataciju, dodajući da je spreman da pruži bilo kakvu podršku vlastima ‘TRNC’ u ovom pitanju.\n„Činjenica je da je Maraš na teritoriji „TRNC”. Potpuno podržavamo odluku da obalski pojas Maraša bude dostupan ljudima“, rekao je Erdogan, dodajući da „prigovori će druge strane već u startu biti neuspešni, te da neće biti učinjena nepravda jer nije u pitanju privatno vlasništvo“.\n„Kako „TRNC“ raste, postaje bogatiji i jači, lanci embarga koji su mu nametnuti počinju da se prekidaju jedan po jedan“, zaključio je Erdogan. / ibna


Brnabić i Varheji razgovarali o primeni nove metodologije u pregovorima Srbije i EU - Društvo - Dnevni list Danas\nPočetna » Društvo » Brnabić i Varheji razgovarali o primeni nove metodologije u pregovorima Srbije i EU\n0Piše: Beta 02. marta 2021. 18.44\nNa sastanku putem video-linka Varheji je pozdravio reforme u oblasti vladavine prava, rekavši da one ostaju u vrhu prioriteta Evropske unije u procesu pretpristupnih pregovora sa Srbijom, saopštila je Vlada Srbije.\nBrnabić je ocenila da je Srbija postigla značajan napredak, naročito u oblasti vladavine prava, medijskih sloboda i zaštite novinara i u ekonomskoj sferi, i rekla da smatra da bi dinamika pristupnih pregovora trebalo da bude usklađena sa reformskim naporima Srbije, navodi se u saopštenju.\nSrbija je prihvatila novu metodologiju, verujući da će joj to omogućiti konkretniji i povoljniji način vođenja pregovora sa evropskim zvaničnicima, navela je Brnabić.\nDodala je da Vlada očekuje da dobije jasnije smernice i modalitete primene novu metodologije, stoji u saopštenju.\nSastanku je prisustvovala ministarka za evrointegraciju Srbije Jadranka Joksimović.\nAna Brnabić, dijalog, EU, Evropska unija, Komesar za proširenje, Oliver VarheijiBeograd\nVarheji u EP: Napredak Srbije i regiona ka EU samo uz uvažavanje vladavine prava


agrarni budžet Archives – RTVSANTOS\nAgrarni budžet za 2016.godinu\nAgrarni budžet za narednu godinu iznosiće 40,6 milijardi dinara. Resorno ministarstvo donelo “štedljiv” predlog izmene Zakona o podsticajima u poljoprivredi. Umesto 12.000 dinara, ratari mogu da očekuju upola niži iznos. Read More →\nIz agrarnog budžeta 40 miliona dinara za bušenje bunara\nGradonačelnik Čedomir Janjić je u pratnji najbližih saradnika posetio Lukino selo, porodicu Bakoš i obišao radove na bušenju bunara koji se finansiraju iz agrarnog budžeta grada Zrenjanina. Ovo je samo jedan od preko 40 arterskih bunara čije će bušenje biti finansirano iz budžeta grada Zrenjanina, za koje je izdvojeno 40Read More →\nSredstva iz agrarnog budžeta usmerena u razvoj poljoprivredne proizvodnje\nGrad Zrenjanin izdvojiće 10 miliona dinara za subvencionisanje kamata kod poslovnih banaka poljoprivrednium domaćinstvima. Model finansiranja koji podrazumeva pomoć poljoprivrednicima i preslikan je od Ministarstva poljoprivrede. Od ukupno 350 miliona dinara koliko obuhvara agrarni budžet Grada Zrenjanina sredstva će biti u potpunosti usmerena u razvoj poljoprivredne proizvodnje, kao nosioca ukupneRead More →


OVO JE ĐOKOVIĆEVA NAJVEĆA ŽELJA: Ne želim da budem nezahvalan, ali... | Novosti.RS\nSrpski as ne krije da mu je olimpijsko zlato opsesija i da ga priželjkuje već na Igrama u Tokiju predstojećeg leta.\nDo sada u karijeri ima bronzu sa OI iz Pekinga 2008. godine, kada ga je Rafael Nadal pobedio u polufinalu, pre nego što je Đoković DŽejmsa Blejka u borbi za odličje.\nČetiri godine kasnije ostao je i bez bronze kada ga je za treće mesto u Londonu savladao Huan Martin Del Potro.\n"To je jedan od mojih snova, naravno. Ne želim da budem nezahvalan zbog osvajanja bronze, takođe je uspeh... Igrao sam i u Londonu polufinale, izgubio, a onda i za treće mesto", prisetio se Đoković.\nBaš od Argentinca je neočekivano eliminisan na startu olimpijskog turnira u Riju.\n"Uvek pronalazim ekstra motivaciju da dam sve od sebe prezentujući svoju zemlju. Posebno na Olimpijskim igrama, svi znamo da je to najveći sportski događaj", dodao je Novak.\nĐoković je već sa Srbijom bio prvak sveta 2010. godine, ali je više puta isticao da mu je zlato na OI velika želja.


VTŠ domaćin susreta učenika tehničkih škola Vojvodine | (Vesti - 24. 05. 2017) Subotica.com\nVTŠ domaćin susreta učenika tehničkih škola Vojvodine\nU Visokoj tehničkoj školi strukovnih studija organizovan je prvi susret srednjoškolaca Vojvodine, koji se školuju na području mašinstva, mehatronike, elektrotehnike i matematike.\nDvadeset i pet učenika iz Subotice, Kanjiže, Ade i Bečeja, predstavilo je radove na kojima su uz podršku svojih profesora vredno radili u proteklom periodu. Podeljeni u dve grupe, prikazali su video prezentacije i radove iz oblasti mašinstva i mehatronike i sa druge strane, elektrotehnike i informatike.\n- Pozvali smo đake iz naše regije, koji su nam potencijalni kandidati za dalje studiranje. Ideja nam je bila da pokažemo da tehnička struka vredi i da u njoj ima mladih ljudi koji žele da se bave ovom strukom. Ovde su bolji učenici koji idu na takmičenja i koji su kandidati za dalje studiranje. Želimo da ova manifestacija bude tradicionalna da bi osetila deca da bi trebalo raditi i da taj uloženi trud vredi - kaže dr Igor Firstner, direktor Visoke tehničke škole strukovnih studija.\nRadove je ocenjivao stručni žiri sastavljen od profesora Visoke tehničke škole. Najbolji učesnici takmičenja dobili su mogućnost da besplatno pohađaju pripreme za upis.\n- Ideja susreta je da se deca nađu, kao što se mi sa kolegama susrećemo na konferencijama. Ovo je bila prilika i da se mi pokažemo njima, kako bi nas upoznali i odlučili se da ovde nastave svoje školovanje, u rodnom kraju - kaže dr Imre Nemedi, profesor Visoke tehničke škole.\nZa srednjoškolce je ovo bila prilika da predstave svoje znanje i kreativnost, ali i da razmene iskustva sa svojim vršnjacima u oblastima za koje se školuju.\n- Predstavio sam društvenu mrežu i on line web shop koji su prodati kao sajtovi. Radio sam godinu dana na oba projekta, veliku pomoć su mi pružili profesori. Ovo mi jako puno znači, jer mogu da promovišem ono čime se bavim - kaže Alen Mehuć iz Tehničke škole „Ivan Sarić“


Servis za zbirne pošiljke kompanije Agent Plus, pod nazivom “Balkan LCL Express”, od 1. juna 2015. godine je proširen linijama iz još 15 zemalja.\nAgent Plus već duže vreme uspešno organizuje zbirni kontejnerski transport iz svih većih luka Kine. Servis za zbirne pošiljke, “Balkan LCL Express”, od 1. juna 2015. je proširen linijama i iz sledećih zemalja: Tajland, Japan, Vijetnam, Malezija, Tajvan, Pakistan, Indonezija, Južna Koreja, Filipini, Bangladeš, Kambodža, Singapur, Šri Lanka, Australija, Novi Zeland.\nRazvojem “Balkan LCL Express” servisa, čije su najveće prednosti redovni polasci i pokrivenost svih većih luka Azije, domaćim privrednicima je znatno olakšana procedura uvoza robe sa dalekih destinacija. Sada je njihov jedini zadatak da izaberu pouzdanog dobavljača kvalitetne robe, a uz pomoć” Balkan LCL Express” servisa roba će bezbedno i u najkraćem roku stići na zahtevanu adresu, saopštila je kompanija “Agent Plus”.\nZa uvoznike, koji svoju robu nabavljaju iz zemalja u regionu uveden je i redovni zbirni kamionski servis iz svih delova Republike Hrvatske do carinskog skladišta “Agent Plusa” u Beogradu ili do adrese kiljenta, prema zahtevu. Zbirni kamionski servis “Hrvatska – Srbija” koncipiran je tako da pokriva celu teritoriju Hrvatske i preko sistema hab terminala jednom nedeljno pošiljke se otpremaju ka Republici Srbiji. Ovakav način organizacije doprinosi smanjenju tranzitnog vremena dopreme robe, boljem planiranju pošiljki, kao i smanjenju transportnih troškova.


Kurs za frizera cena - Svastarica\nNaslovna Lifestyle Kurs za frizera cena\nKurs za frizera postao je jedan od najtraženijih kurseva poslednjih godina, a njegova cena varira u zavisnosti od škole, salona, i samog programa.\nZanimanje frizera definitivno je jedan od najpopularnijih zanata u celom svetu, i tržište je postalo veoma bogato kada su kursevi u pitanju.\nKURS ZA FRIZERA BEOGRAD CENA\nKurs za frizera Beograd i njegova cena, kao što smo pomenuli, zavisi od više faktora. Beograd vam pruža mogućnost da odaberete onaj pravi kurs koji će vam pružiti kompletno usavršavanje. Počev od teoretskog dela, pa sve do same prakse na modelima. Postoje mnogi brzi kursevi koji se za vrlo kratko vreme završe, ali mi uvek preporučujemo duži period od nekoliko meseci, jer je temeljnost ključ uspeha.\nTakođe, uticaj na cenu imaće i dužina kursa koji ste odabrali. Ono što je činjenica, što kurs za frizera duže traje, koriguje se i cena, ali je duži period kursa najbolja opcija ukoliko želite da savladate sve tehnike zanata i da proniknete u sve tajne frizerskog zanata.\nKURS ZA MUSKOG FRIZERA CENA\nUkoliko ste rešili da se bavite muškim frizurama, kurs za muškog frizera cena obuhvata period trajanja kusa od najmanje 5 najviše 12 meseci za početnike. Za profesionalne frizere koji žele usavrsavanje, postoje kraće opcije od 1 do 3 meseca. Cena obuke za muškog frizera je 200 evra prvih 5 meseci na mesečnom nivou. Za polaznike koji nastave kurs muškog frizera cena se\nKURS ZA ZENSKOG FRIZERA CENA\nAko je vaš odabir ipak kurs za zenskog frizera cena 245 evra na mesečnom nivou. Kurs obuhvata sve što je potrebno za vaš rad, od teoretskih provera pa sve do velikog broja praktičnih časova, treninga, vrhunske kozmetike, sertifikata i preporuke za dalji rad nakon obuke.\nFrizerska akademija predstavlja vid usavršavanja jednog od najtraženijih zanata, odnosno zanimanje naše današnjice. Biti frizer znači imati zanat u rukama koji je izuzetno cenjen i tražen u celom svetu.\nZavršetkom frizerske akademije dobićete sertifikat koji će vam biti od velike važnosti za budući posao, i imaćete stečeno znanje koje vam je neophodno za dalje poslovanje. Ovo je posao koji vam pruža kreativnost, a ukoliko ste po prirodi kreativna osoba, biti frizer je pravo zadovoljstvo kao i sloboda u svojim idejama, kojima nema kraja.\nU želji da pronađemo najbolji kurs u Beogradu za vas, naišli smo na vrhunskog majstora koji je u ovom poslu već dugi niz godina. U pitanju je akademija Panjković. koja postoji zahvaljujući mnogobrojnim studentima koji su usvršili svoje znanje upravo kod njega.\nAkademija iza sebe ima mnogo uspešnih frizera koji su se sertifikovali i postali izuzetno dobri I poznati frizei,kako u Srbiji tako I u inistranstvu. Imaćete priliku da učestvujete u raznim eventima,kako u frizerskom tako I u modnom svetu.\nKurs za ženskog frizera traje 6 do 12 meseci, dok kurs za muškog frizera traje od 5 do 12 meseci. Koristi se vrhunska profesionalna kozmetika, a praksa se obavlja na živim modelima od ponedeljka do petka.\nDok kurs traje, imaćete razne provere znanja u vidu testova, ali ono što je izuzetno važno, veliki broj časova praktičnog rada kao I prijateljsku i pozitivnu atmosferu tokom celog\nkursa. Završetkom Panjković akademije otvorićete sebi vrata u svetu frizera i na mnogo lakši način pronaći ćete posao, ne samo u Srbiji već i u inostranstvu.\nBudite svoji, budite drugačiji od drugih i prepustite se iskusnim majstorima u frizerskom svetu i saznajte koje su tajne uspeha Panjković akademije.\nPrethodni tekstBaraka – jedan od top 3 lokala u Beogradu\nSledeći tekstGde proslaviti kompanijsku proslavu


Berns pozvao vlade BiH, SCG i Hrvatske da uhapse Karadžića, Mladića i Gotovinu\nTokom nedavnog putovanja po zemljama Balkana , državni podsekretar Nikolas Berns pozvao je vlade Bosne i Hercegovine, Srbije i Crne Gore i Hrvatske da uhapse trojicu najpoznatijih ratnih zločinaca na Balkanu.\nDvojica od njih su Radovan Karadžić i Ratko Mladić. Bivši general Mladić optužen je pred Medjunarodnim krivičnim tribunalom za bivšu Jugoslaviju u Hagu za navodno učešće u ubistvu skoro 8 hiljada muslimanskih muškaraca i dečaka u okolini Srebrenice 1995, najveći zločin nad civilima u Evropi od Drugog svetskog rata.\nBivši predsednik bosanskih Srba Radovan Karadžić smatra se glavnim organizatorom etničkog čišćenja bosanskih muslimana tokom rata u BiH.\nTreća najtraženija osoba optužena za ratne zločine je hrvatski general Ante Gotovina. On je optužen da je naredio ubijanje najmanje 150 srpskih civila i proterivanje 150 hiljada drugih tokom kampanje hrvatske vlade 1995. za povratak teritorije koju su držali pobunjenici.\nUkoliko preostali ratni zločinci ne budu uskoro uhapšeni moglo bi da bude reperkusija. Sjedinjene Države , rekao je državni podsekretar, neće podržati Bosnu i Hercegovinu i Srbiju i Crnu Goru za ulazak u Partnerstvo za mir dok te zemlje ne ispune svoje obaveze o punoj saradnji sa medjunarodnim tribunalom.\nIsto tako, Hrvatska neće postati članica NATO-a dok Ante Gotovina ne bude poslat u Hag. Sjedinjene Države odmrznule su pomoć Srbiji u junu nakon što su srpske vlasti organizovale predaju , tokom šest meseci , jednog broja osoba osumnjičenih za ratne zločine. Ta pomoć, rekao je Berns mogla bi da bude ponovo suspendovana. «To je pitanje političke volje vlasti u Beogradu, rekao je on i dodao, «da razlog ne može da bude da te osobe ne mogu da budu pronadjene».\nSjedinjene Države , rekao je državni podsekretar Berns, ne mogu da dozvole sebi da zaborave masakre u balkanskim ratovima, a osobe odgovorne za te masakre trebalo bi izvesti pred lice pravde zbog ratnih zločina. «Mi nećemo praviti kompromis po pitanju ovih ocena», zaključio je Berns.


Obama okrivio Rusiju za nove sukobe ukrajinske vojske i proruskih separatista\nAmerički predsednik Barak Obama okrivio je Rusiju za obnovu sukoba između ukrajinske vojske i proruskih separatista na istoku Ukrajine. On je najavio da će SAD razmotriti dodatne opcije u cilju povećanja pritiska na Moskvu.\n"Nastavićemo sa pristupom koji smo imali u prošlosti, koji podrazumeva povećanje pritiska na Rusiju", rekao je Obama na konferenciji za novinare u Nju Delhiju.\n"I ja ću razmotriti sve dodatne opcije koje su nam na raspolaganju, izuzev vojne konfrontacije, i pokušati da razrešimo ovo pitanje", dodao je Obama, a preneo Rojters.\nAmerički predsednik je kazao da su SAD duboko zabrinute zbog najnovijeg kršenja primirja koje sprovode proruske snage uz "rusku podršku, rusku opremu, rusko finansiranje, rusku obuku i rusku vojsku".\nObama je naveo da ovo podrazumeva kombinaciju ekonomskog pritiska na Rusiju kroz sankcije, obezbeđivanje podrške Ukrajini koja joj je potrebna da održi svoju ekonomiju, pomaganje njenoj vojsci osnovnim zalihama i opremom, kao i obuka i vežbe sa NATO.\nBorbe između ukrajinske vojske i proruskih snaga intenzivirane su proteklih dana, a u granatiranju Marijupolja u subotu je poginulo 30 civila.


Kompanija Nectar prva prijavila proizvode za žig "čuvarkuća" - POLJOPRIVREDNIK specijalizovani list za selo\nDatum kreiranja petak, 19 jun 2020 08:12\nKompanija "Nectar" iz Bačke Palanke prva je prijavila svoje sokove "ariljsku malinu" i "oblačinsku višnju" za dobijanje žiga "čuvarkuća" Privredne komore Srbije. Marko Čadež, predsednik Privredne komore Srbije prilikom posete "Nectaru", zajedno sa direktorom te kompanije Mihailom Jankovićem, pozvao je ostale privrednike koji proizvode kvalitetne proizvode od domaćih sirovina da učestvuju u projektu "Stvarano u Srbiji", navodi se u ssaopštenju Privredne komore Srbije.\nOn je istakao da je ideja "čuvarkuće" nastala na viziji osnivača "Nectar" kompanije. -Kada smo razvijali ovu ideju meni je u glavi bio Slobodan Radun, čovek koji je napravio i osnovao ovu firmu, i koji je za Srbiju uradio mnogo. Njegova vizija bila je da nije svejedno šta kupujete, da li kupujete jabuku u Vladičinom Hanu ili je uvozite iz Poljske, kao i da je važno da sok koji kupite ima vrednost koju su stvarale stotine ljudi ovde u Srbiji, rekao je predsednik PKS.\n-Pozdravljamo odličnu inicijativu koja se poklapa i sa našim naporima da stvorena dodata vrednost ostane u Srbiji i zato smo prvog dana prijavljivanja, podneli prijavu. Nektar je domaća, porodična kompanija i fokusirana je na domaće voće kroz saradnju sa preko 10.000 farmera i imamo najveće kapacitete prerade voća u celom regionu. Važno je da se svi uključimo u ovu akciju jer će korist takve podrške za privredu Srbije, ali i sve građane, biti zaista velika. Ako pogledamo primer samo naše industrije, od domaćeg soka koji se proizvodi od domaćih sirovina, 85 odsto vrednosti ostaje u Srbiji (lokalne plate, porezi, domaća sirovina, lokalne usluge, maloprodaja), dok kod uvoznog soka samo 25 odsto njegove vrednosti ostaje u Srbiji. Želimo da se žig čuvarkuće nađe na što većem asortimanu naših proizvoda, a već smo podneli prijave za naše sokove "ariljsku malinu", "oblačinsku višnju" i podnećemo prijave za jabuku, breskvu ali i domaći "tomatello" pasirani paradajz i džemove, izjavio je Mihailo Janković, direktor Nectar kompanije. Privredna komora Srbije pokrenula je akciju "Stvarano u Srbiji", usmerenu na podršku domaćim proizvodima i proizvođačima, kao i na jačanje svesti potrošača o značaju kupovine domaćih proizvoda. Firme koje žele da njihovi proizvodi ponesu žig "čuvarkuća", od 16. juna mogu da se prijave Privrednoj komori Srbije. Detaljnije informacije možete pronaći na portalu: stvaranousrbiji.rs.


dr nikolić institut za prirodnu medicinu Biografija\n“Program oporavka dr Milisava Nikolića toplo preporučujem svima. Meni je mnogo pomogao.” Predrag Mijatović, Real Madrid\n“Dugo sam igrao povređen, a samo nekoliko dana primene programa oporavka dr Milisava Nikolića, učinilo je da budem potpuno spreman.” Miralem Sulejmani, Benfika Lisabon\n“Primenom programa oporavka dr Milisava Nikolića otklonio sam zdravstveni problem i dobio više energije.” Luka Modrić, Real Madrid\n“Program oporavka dr Milisava Nikolića mi je mnogo pomogao da rešim zdravstvene probleme koje nisam mogao da rešim ni na jednom drugom mestu.” Goran Jakšić, svetski i evropski šampion u rvanju\n“Naše iskustvo sa brojnim sportistima je da program oporavka dr Milisava Nikolića daje izuzetne rezultate.” Vlado i Zoran Lemić, menadžeri\nDobrodošli na sajt Dr Milisav Nikolića, vodećeg svetskog stručnjaka na polju lečenja sportskih povreda, povreda kičme, kostiju i mišića. Na ovom mestu možete se upoznati sa principima zdravog načina života, kao i metodama kako da unapredite svoje zdravlje i pobedite svaku bolest. Imajte uvek na umu najpoznatiju medicinsku izreku: "Ne postoje neizlečive bolesti, postoje samo neizlečivi ljudi" (oni koji ne žele da menjaju svoje loše životne navike).\nNaši rezultati, kao i tima Instituta za prirodnu medicinu, svrstavaju nas u red najboljih svetskih stručnjaka na polju medicine. Da biste se uverili u moć prirodne medicine dovoljno je da prihvatite načela zdravog života samo nekoliko dana.\nPraksa je pokazala da se skoro sve sportske povrede mogu rešiti neoperativnim putem, uključujući i one najteže – problemi sa kičmom (diskus hernija), pokidani ukršteni ligamenti, pokidana Ahilova tetiva i dr. Jedino se neoperativnim putem ove i druge povrede mogu sanirati sa 100% uspeha. Svaka operacija je šok za organizam i može se primeniti samo u slučajevima traumatoloških povreda, a takve povrede se skoro nikad ne dešavaju u sportu (takve povrede se dešavaju u teškim saobraćajnim nesrećama).\nNekada ljudi imaju problem sa kičmom, a da toga nisu svesni. Uzrok ovakvih problema mogu biti: padovi, veliko opterećenje, loš oporavak itd. Adekvatnom terapijom (restartom kičme) inervacija mišića i svih organa se dovodi u pravilnu funkciju.\nDr Milisav Nikolić je postao poznat u svetu kao vodeći stručnjak za rešavanje sportskih povreda, i to neoperativnim putem, za šta je dobio prestižnu nagradu „Rudolf Virhof“ Evropske akademije nauka. Njegove jedinstvene tehnike saniranja povreda omogućavaju regeneraciju povređenog tkiva u najkraćem vremenskom periodu (kod najtežih povreda za 6-7 sedmica) i ulazak u trenažni proces.\nPozivamo vas da postanete naš saradnik i prijatelj. Mi smo tu zbog vas.


Sekretarijat PSBiH izdao prijevod priručnika za parlamentarce „Bez straha-bez nasilja“\nSekretarijat Parlamentarne skupštine Bosne i Hercegovine je u proteklom periodu izdao prijevod priručnika za parlamentarce čiji je naziv „Bez straha-bez nasilja“, u kojem su detaljno objašnjenje glavne odredbe Konvencije Vijeća Evrope o sprečavanju i borbi protiv nasilja nad ženama i nasilja u porodici (Konvencija iz Istanbula).\nPublikacija omogućava parlamentarcima da odigraju ključnu ulogu u Bosni i Hercegovini na širenju svijesti u javnosti o nasilju nad ženama i nasilju u porodici. Također, imaju priliku direktno utjecati na pravni okvir predlaganjem i usvajanjem konkretnih zakona o borbi protiv nasilja nad ženama, te pratiti njihovo praktično provođenje.\nU priručniku su dani i primjeri državnih zakona i mjera što su ih države članice Vijeća Evrope uvele u svoja zakonodavstva iz područja borbe protiv nasilja nad ženama i nasilja u porodici, te predstavljaju ilustracije zakona i mjera koje se mogu usvojiti u domaćem zakonodavstvu.\nSekretarijat PSBiH je publikaciju štampao na jezicima u zvaničnoj upotrebi u BiH, a važno je napomenuti da je postavljena i na web stranici Parlamentarne skupštine Vijeća Evrope. (kraj)


"Smatram da su životinje, posebno mačke i psi, verniji od ljudi", rekla je ona dok se desetak mačaka i pasa bori za njenu pažnju, a ona im im deli poslastice na krevetu u svom domu.\nMarjam al Bašuri, koja je kao dete izgubila roditelje, tokom godina je proširila svoju menažeriju. Rekla je da se identifikuje sa svojim krznenim drugarima, od kojih su mnogi spaseni od teškog uličnog života.\nOman, zemlja poznata po planinama i živopisnim dolinama, poslednjih godina beleži rast broja pasa i mačaka lutalica, preneli su lokalni mediji.\nUz pomoć okoline i pretplatnika na društvenoj mreži Instagram, Marjam al Balouši mesečno troši oko 6.500 evra za hranu, pranje i negu svojih štićenika, od kojih je 17 slepih.\nJedna prostorija u njenoj kući puna je kaveza. Životinje mogu slobodno da se kreću, ulaze u kaveze i izlaze iz kaveza.\n"Sve je počelo 2008. godine, kada je moj sin kupio malu persijsku mačku. Kao mnoge majke, odbila sam da se brinem o njoj, jer navodno nisam volela životinje, a moj sin nije mnogo brinuo o mački", rekla je Marjam, i dodala da se sve preokrenulo kad je dve godine kasnije došla druga mačka.\nPotpuno sam se posvetila mačkama, brinula o njima, hranila ih, kupala i provodila dosta vremena s njima, rekla je ona.\nVest o njenoj ljubavi prema životinjima brzo se proširila, tako da su mnogi ostavljali svoje ljubimce ispred praga njene kuće, prenosi B92.\nMarjam je 2014. godina kupila kuću kako bi se brinula o životinjama, pošto je trpela primedbe nezadovoljnih suseda dok je živela u stambenoj zgradi.


Priča o zaječarskim bastionima objavljena u srpskom izdanju Nacionalne geografije\nČlanovi i volonteri Omladinskog planinarskog smučarskog društva “Dragan Radosavljević” već četiri godine ulažu značajne napore u cilju očuvanja jedinstvenog fortifikacionog sistema koji se nalazi u Zaječaru, a koji čini osam utvrđenja koja su sagrađena u XIX veku.\nJedan od najznačajnijih problema u početku predstavljao je manjak sredstava, koji su ovi entuzijasti uspeli da reše kroz učešće u različitim projektima, od kojih je “Bitka za spas zaječarskih bastiona”, koji je realizovan pod pokroviteljstvom Fondacije “Trag” bio najznačajniji.\nU ovom trenutku najznačajniji problem prestavlja činjenica da je fortfikacioni sistem zvanično vlasništvo Ministarstva odbrane, koje je pre nekoliko meseci iniciralo proces prodaje jedne od tvrđava – koja se nalazi na Kravarniku.\nIako, i pored svih napora, nisu još uvek uspeli da zadobiju pažnju nadležnih institucija Zaječara, niti dozvolu Ministarstva odbrane da preuzmu brigu o ovim utvrđenjima, planinari ne odustaju od svoje bitke, koja je nedavno rezultirala objavljivanjem obimne fotoreportaže o zaječarskim bastionima u elektronskom izdanju eminentnog časopisa “National Geographic”, koji je namenjen čitaocima u Srbiji.\nOva fotoreportaža u kojoj je detaljno izložen istorijat zaječarskih bastiona privukla je značajnu pažnju čitaoca, i prema zvaničnim informacijama do sada je link podeljen preko 1100 puta, a veliki broj ljubitelja istorije i prirode reagovao je i putem zvanične stranice projekta “Bitka za spas zaječarskih bastiona”.\nIz udruženja OPSD “Dragan Radosavljević” poručuju da se nadaju da će reportaža privući veću pažnju javnosti i rezultirati preduzimanjem opsežnih mera u cilju zaštite ovog jedinstvenog spomenika kulture koji je nepravedno zanemaren i prepušten zubu vremena.\nbastioni planinarsko smučarsko društvo "Dragan Radosavljević" zaječar


Nove funkcije su “Caption Moving” - premeštanje titlova, “Sign Language Zoom” - zumiranje znakovnog jezika i “Multi-Output Audio” - zvuk sa više izlaza, pružajući nagluvim, gluvim, slabovidim i slepim osobama mogućnost da optimizuju upotrebu televizora prema svojim potrebama i željama. “Samsung Neo QLED 8K” poseduje novi “Infinity One Design” – ekran skoro bez okvira koji pruža još prijatnije iskustvo gledanja uz elegantni dizajn i format.\n“Samsung” radi i na poboljšanju svoje lajfstajl TV linije za 2021. novim dizajnom i veličinama koji odražavaju različite interese i ukuse korisnilka. Od svog predstavljanja 2017. godine, “The Frame” je redefinisao televiziju, transformišući ekrane u umetnička dela, sa preko milion prodatih primeraka. Sada, “The Frame” je otprilike upola tanji u poređenju sa prethodnim verzijama, oponašajući debljinu tradicionalnog okvira za sliku. Nove opcije pričvršćivanja okvira dolaze u pet boja i dva različita prilagodljiva stila - “Modern” i “Beveled”, koji odgovaraju estetici bilo koje sobe u kojoj se nalazi “The Frame”.